
hatom érintetlenül a telekkönyvi rendelet intézkedéseinek be- 
folyását, vitánk eldöntésére. 

Az elembe tűzött rendszer ezen irányzata szerint tehát 
három főpontra oszlik feladatom. 

Először 

felvetem a kérdést jogtörténeti viszonyában, azt a követ- 
kezőkben foglalva át : 

vájjon áll-e az, és igazolva van-e a jogtörténelmi adatok 
által: hogy Nagy Lajos 13^1. évi Confirmaló Decretuma zára- 
dékában a 11. §. alatt eltiltván az örökös nélküli nemeseket 
birtokaik eladásától, ezeknek akár az egyházak, akár bármely 
más részére elidegenítésétől vagy hagyományozásától ; sőt ezen 
birtokokban, örökösökül — a törvény erejénél fogva — egy- 
szerűen és egyenesen a megholtnak fivérét s legközelebbi nem- 
zetségét rendelvén : ezen tilalommal illetőleg, rendelkezéssel és 
ebben benrejlőleg eltiltotta volna az egyházat — vagy a törvény 
szava szerint — az egyházakat egyáltalán a birtokszerzéstől? 

Uletőleg 

behozatott-e az idézett törvény által az ősiségen kívül az 
úgynevezett egfy/íázi holt-kéz intézménye is? 

Másodszor 

kérdés alá kivánom venni az egyházi holt-kéz jogi termé- 
szetét, s nevezetesen : vájjon az erre vonatkozó törvények 
magánjogi, vagy közjogi természetűek- e ? 

De az ebből eredményülő következményhez képest ki fogom 
mutatni azon gyakorlati vonatkozásokat is, melyek a helyes 
osztályozásnak jogi folyományait képezik. 

Harmadszor 

ki akarok terjeszkedni a megoldásnak az előző szónokok 
által is a telekkönyvi rendeletből vett érveire, és elvi tüzetes- 
ségében állítom fel a kérdést : 



vájjon annyira önálló, független, és befejezett egész-e Br 
telekkönyvi rendelet, hogy rendelkezései minden kivétel nélkül 
önmaguk alapítják meg a nyilvánkönyvi jogszerzés feltételeinek 
összfoglalatját ? 

Avagy; nem inkább része-e a telekkönyvi intézmény az álta- 
lánosjogrendszemek és ennélfogva nem hatják-e át — illetőleg 
nem egészítik-e ki és nem módosítják-e bizonyos esetekbeyi annak 
rendelkezéseit a közjognak és esetleg a magánjognak követel- 
ményei ? 



I. 



Hogy a princípiumnál kezdjem : 

Werbőczy H. K. 11. K. VI. czimét ezen szavakkal kezdi : 

üSciendum Secundo, quod quamquam omnia jura Regni 
kuius originaliter ex Pontificii Caesareique juris fontibics prog- 
ressum habeant.» 

A Prológus VIII. czimének 2. §-ában pedig ezeket mondja : 

« Ubi advertendum est quod Jus Civile duplex reperitur. 
Quoddam commune, et est illud quod in libris juris Civilis 
habetur, et istud non potest cendere nisi Imperátor vei alhis 
Supremus Princeps, Quoddam verő privatum quod etiam jus 
municipale vei Statutarium dicitur.)> 

Nem kell mondanom, hogy a «jt^5 Caesareum^> , valamint a 
«jitó Commune>) alatt a római jog — apereminentiam úgynevezett 
vijus civile» értetik. Werbőczy fentebbi tanításában azt mondja, 
hogy hazánk jogainak forrását az egyházi és a római jog képe- 
zik; továbbá hogy az általános érvényben levő jog a római 
jogban tartalmaztatik. 

Werbőczy tanításával egyezően ir Fournel: a Histoire des 
Avocats» czímü munkája I. kötetének 46-ik lapján, felhozván, 
hogy 11. Clothar frank császár az elveszve volt Justiniani Pan- 
decták kéziratának feltalálása után, a római jogot egész birodal- 
mában érvényes jognak rendelte; azután ekképen folytatja a 
nevezett író : 

« Ce code en peu d'annés devint lé droit commun de VAlle- 
magne, et de VItalie.» 



«// trouva le mérne acceuil en Bohémé, daris la Hongrie, 
en Svéde, en Pologne, en Angleterre stb. 

Mi tudjuk, hogy római jog nálunk nem volt azon általános- 
ságában bevóve, mint Francziaország azon területén, mely ellen- 
tétben a npays du droit Coutumiere^-él, a Mdroitécrite* uralma 
alatt állott. De annyi kétségtelen, és ez teljes bizonyítékát 
találja Werböczynek idézett szavaiban is, hogy a római jog 
részint mint *ratio scripta», részint mint törvényeinkbe is át- 
ment jogszabályok foglalatja, irányzó és döntő befolyást gyako- 
rolt hazánk régibb időbeli jogrendének alakulatára. Ezen tény- 
ből — ha nem is lenne más alapunk reá — teljes indokoltság- 
gal következtethetjük, hogy azon korban, a melyről az idézett 
tételek szólanak — hazánk és a frank-birodalom, illetőleg az 
ettől később elszakadt részek között, a jogi felfogás és az ezt meg- 
valósító jogi intézmények tekintetében, bizonyos közösségnek 
kellett fennállania. 

Nem mehetek annyira, hogy megjelöljem régi hazai törvé- 
nyeink azon helyeit, a melyeket «a mille et quod excurrit annis 
ex remotissimis Asiae campis cum sanguine nostro, attulimus» — 
melyek tehát mint Autochton jogok a nemzet lelkéből fakadtak ; 
és ezekkel ellentétben azokat, a melyek forrásukat a római jog- 
ban találják ; ámbár nem fojthatom el mély sajnálatom kifeje- 
zését a fölött, hogy nem akadt még hivatott tudós, a ki a meg- 
felelő jogi és történelmi tudománynyal birván, eloszlatná a hazai 
jogrendszerünk fejlődésének processusa fölött lebegő sűrű köd- 
homályt. Erre hiányzik bennem a megfelelő erő és képesség, de 
ha nálamnál hivatottabb egyén állana is jelenleg e helyen: 
közvetlen feladatunk és tárgyunk — a vita napirendén levő 
concret kérdés nem engedné meg az ily részletező és nagy ter- 
jedelmű történeti fejtegetését. 

A közösséget azonban, a melyben régi jogrendszerünk a 
többi népekkel és azok jogával állt, ismételve hangsúlyoznom 
kell; még pedig nem csupán a római és a kánon -jogot iUetőleg, 
hanem azon egész jogrendszert illetőleg, mely mint a közép- 
kori jog felfogásának és jogi érdekének alakítása — némi válto- 
zásokkal — Európa legnagyobb részében azonos, vagy legalább 
hasonló törvényekben és jogszabályokban találta érvényesülését. 

Tekintsük például az egész «composilionalis reiidszert^y 



mely Mátyás király uralkodásáig büntető törvényeinknek csak- 
nem kizárólagos foglalatját képezte ; tekintsük régi törvényeink- 
nek ezen rendszert megvalósító rendelkezéseit, s következő ki- 
fejezéseit: Mpretio componaU, aduplo componaU, aredimaU, 
iiconcordah, acujusmodi concordiam fie}idam didat.^ Nézzük 
a ahomagiumít , az *emenda» jogi értelmét, valamint alkalma- 
zásuknak eseteit ; hasonlítsuk ezeket össze a frank-birodalom 
törvényeiben látható ^wehrgeld, werigeldium» , az aamende^ 
szavakban kifejezett büntetésekkel, és látni fogjuk, hogy ugyan- 
azon compositionalis rendszer volt hatályban a német-frank 
birodalomban, mint a mely a mi hazánknak azon időbeli bün- 
tető törvénykezésében érvényesült. 

Egy más helyen volt alkalmam kimutatni, hogy Werbőczy 
H. K. 11. Eésze VI. czimének 12. §-ában felhozott azon állítás, 
mely szerint a peres eljárás formái Eóbert Károly uralkodása 
alatt, Gallia határairól hozattak be hozzánk — tüzetes meg- 
határozását abban találja: hogy a hozzánk átültetett peres 
eljárás hazája Normandia volt. A normán eljárás ismertető 
jellegét az nnquisitio communis» képezvén, ennek mindenik 
alkateleme Nagy Lajosunk törvényeiben tisztán és egyenesen 
feltalálható ; kétségtelen jeléül annak, hogy a hozzánk áthozott 
törvény nem volt más, mint az azon időben Normandiában élő 
és érvényben álló törvénykezési eljárás. De a történet útmuta- 
tása szerint tudjuk, hogy a Normanok Vilmos király alatt meg- 
hódítván Angliát, a hódító és a meghódított fajok érintkezésé- 
ből keletkezeit a törvényeknek egy vegyüléke, mely az egyes 
intézményekben rejlő erő szerint vagy asszimilálta, vagy be- 
olvasztotta a másik faj jogát ; vagy pedig azon másik jogban alá- 
merült. Ebből következik, hogy a rendszer, mely Eóbert Károly 
idejében hazánkba áthozatott, egyáltalán nem volt már a tiszta, 
autochton norman-jog, hanem a természetes hatás és vissza- 
hatás alakító ereje folytán, angol-szász elemmel vegyített keve- 
rék. Innen magyarázható az angol Write-oknák azonossága 
vagy hasonlatossága a mi Mandaíwm-ainkkal, melyek még 
1848-ban is érvényben voltak, és melyekkel ott úgy mint itt, a 
király, illetőleg az ö nevében az ország legfőbb justiciariusai, 
törvénykezési ügyekben — a hatóságoknak — bizonyos az ügy- 
menetre vonatkozó parancsokat adtak ki. 



Ezen körülmény fejti meg azon mindenesetre nevezetes 
tényt is, hogy a míg Szt-István 11. könyve 51. fejezetének alap- 
gondolatát, Werbőczy I. E. 14. czímének 1. §-a egyenes ki- 
jelentése szerint is — a római eredetű Crimen laesae Majesta- 
tis képezi : addig I. Mátyás király I. Decretumának 2. czikkelyé- 
ben nemcsak az előbbivel alapfelfogásban ellentétes, szárma- 
zásra külömböző, és egyenesen a feudalismus alapeszméjéből 
származó Nóta infidelitatis jut kifejezésre; sőt hogy annak 
esetei is, az angol f^treasonít (árulás — tehát «az árulás — a hűt- 
lensége) uhigh'trecLson^i és apetty treason» (kis árulás) eseteinek 
csaknem teljesen megfelelnek. Ez utóbbi szempont nyújtja az- 
után azon kapocs magyarázatát is, mely például a törvény 
5. pontjának az előzőktől természetére nézve oly messze eltérő 
és 14. §-ának — súlyosságára és egyszersmind bűnösségi bél- 
tartalmára nézve az 1. pont alattival semmi arányban és látszó- 
lag semmi viszonylatban nem levő eseteit : az árulás — a hüte- 
lensóg közös fogalmába egyesíti ; az angol törvényhozást illető- 
leg mindazonáltal azon nevezetes módosítással, hogy az utóbbi 
és ehhez hasonló cselekményeket a kisebb rendű hűtlenség 
« — petty treason — » megjelölése alá foglalván, ezek bünteté- 
sére vonatkozólag is az igazságnak megfelelő külömbséget tett. 

Felmerül azonban és indokolt elintézést követel a kérdés: 
Miként jutott e törvény hazánkba? Mely utakon, mely közvetí- 
tések mellett lett az magyar törvénynyé ? Róbert Károly nem 
hozta azt hozzánk ; mert hisz már a bulla aurea híres záradéka 
tartalmazza a kitételt : naine qua nóta alicuju^ infidelitatis » ; 
továbbá a III. Endre által 1298-ban István mesterrel — ez- 
utóbbinak a király iránti hűségére vonatkozólag kötött, de épen 
ezért úgy történeti, valamint jogi szempontból is különösen 
érdekes egyezségben — apacta^, npacciones», a <( crimen lese 
majestatis* mellett a «maculam et contagionem perpetue infi- 
delitatis» mint az előbbivel nemcsak azonos büntetés alá eső, 
de lényegben is azonos bűntett van megemlítve. Ellentmond 
egyébiránt annak, hogy az infidelitas bűntettével Róbert Károly 
helyettesítette volna a római crimen majestatis-t azon tény, 
hogy az ezen király által kiadott — a Zách-nemzetség kiirtását 
rendelő oklevélben, Zách Felicziáyi büntette — ellentétben a 
két Endre említett okiratával — « crimen laesae majestatis))-nak 

neveztetik. Más utakon, és sokkal I. Károly előtt jött tehát be 
törvényeinkbe és törvénykezésünkbe a feudális eredetű hűtlen- 
ség, s tartatott az e között és a felségsértés között fennálló — 
elvi külömbség megfigyelése nélkül — ezzel együttesen, 1878-ik 
évig hatályban. 

De melyek voltak ez utak? 

Az öregebb Dupin — Profession davocat czimü nagy- 
szerű munkája L kötetében tartalmaztatnak Camus-nak örök- 
becsű levelei ; ezek negyedikében írja a nagytudományú férfiú, 
hogy «a franczia coutume-k — jogszokások — emlékei közé 
sorozhatok az angol jogszokások is ; és hogy a Houard által 
összeállított angol jogszokások különösen alkalmasak a nor- 
mán jogszokások értelmezésére ; továbbá hogy azok, a mi (a 
franczia) jogszokásainkra vonatkozólag is értékes megjegyzése- 
ket tartalmaznak. » 

Azt gondolom, hogy a nagytudományú férfiúnak ez útmu- 
tatása irányt jelöl nemcsak azon területek jogforrásainak fel- 
találhatására, a mely országokat különösen megjelöl, hanem 
hogy az általa megmutatott irányzat — a középkor — mint a 
legfőbb nyilvánulatokban azonos kultúrai egység legtöbb jogi 
alakulatainak keletkezésére és fejlődésére vonatkozólag a meg- 
oldás kulcsát szolgáltatja. 

A franczia jogszokásokat — mondja a nagy tudós — a 
normanok vitték át Angolországba ; de viszont a normanok is 
a szászok jogéletének érintkezéséből és küzdelméből keletke- 
zett számos jogintézményt ültettek át régibb hazájukba, és 
innen közvetve a frank-birodalomba. Helyesen — s a megfelelő 
jogfeljegyzések szövegére támaszkodva — mondja Knitschky : 
«In den leges barbarorum werden die Verbrecben gegen das 
Gemeinwesen aus dem Gesichtspunkte der Infidelüdt gegen 
den König aufgefasst und stehen in einem deutlich erkenn- 
baren Zusammenhange mit anderen Verletzungen persönlicher 
Treuverháltnisse. » 

Azon alapot — azon jogi felfogást illetőleg pedig, a naely 
a kérdéses bűntett fogalmába ezen elemet, mint leglényegesebb, 
mint uralkodó alkatelemet behozta, és századokon keresztül 
fentartotta, a nevezett szerző ekként nyilatkozik : 

«So erklárt es sich, dass die Volksgenossen allmáhlig ihre 

ünabhángigkeit einbüssten und zu Unterthanen murden, von 
denen der König Treue forderte. » 

A későbbi századok jogfeljegyzéseiben a megtámadottnak 
fejedelmi minősége egészen eltűnik, s csakis az ö feudal-uralmi 
minősége áll elő, s az ezen minőség iránt tartozó hűség megsér- 
tése : a hűbéqogi viszony megsértésének természetét veszi fel. 
És épen ezért volt a hűtlenség fogalmát illetőleg befolyástalan, 
bogy a köteles hűség a cselekvőségek melyike által sértetett 
meg; valamint közönyös volt az is, hogy ki volt azon sze- 
mély, a kinek megsértésével, a cselekvő, a köteles hűség el- 
len követett el merényletet. E felfogásnak felel meg a 
Bambergensis 149 czikkelye — a melyben mondatik : «Und 
wo sölche verreterey grossen shaden oder ergersnuss brin- 
gen möchte. Alsó so die ein landt, stat, seinen eigenen herren, 
pethgenossen, oder nahent gesinten Freund — hasonlítsuk 
ezzel össze I. Mátyás királyunk idézett törvényének 5. és 
14. §§-t — betreffe,» stb. 

Azt hiszem^ hogy sikerült kimutatnom azon kanyarulat- 
nak ösvényét, a melyen a Crimen majestatis hazánkban is a 
hűség megértésébe — a nóta infidelitatis-ba alámerült. A hű- 
béri intézményt a normanok vitték át Angliába, s az ő befolyá- 
suk és hatalmi állásuk fejlesztette azt ott a köz- és magánjog 
uralkodó rendszerévé, a közhatás és cselekvőség központjává. 
De viszont a normanok közvetítésével jutott e rendszer a frank 
birodalomba, s maradt — mint a feudális hatalomnak kedvező, 
ezzel homogén felfogás — a frank-birodalom feloszlása — vala- 
mint a majestas publica egységének szétmállása után is, az 
elszakadott német részekben uralkodó jog. Innen vette azt át a 
mi régi jogrendünk, s illesztette a vele és mellette fentartott 
crimen laesae majestatis mellé. Azon tüzetes, és az előző idők 
törvényalkotásaitól kedvezően elütő szövegezést illetőleg pedig, 
mely az infidelitás-nak addig ismert eseteit átlátszóan, és tömö- 
ren meghatározza : a magyarázatot azon szellem nyújtja, mely 
a nagyműveltségű Mátyás király udvarában uralkodott, s mely 
a kor legkiválóbb tudósait, bölcsészeit és jogtudósait a felvilá- 
gosodott nagy király környezetébe vonzotta. Egyébiránt is 
Mátyás idejében már válópontjához közeledett a kor, és a 
nagy király több törvénye fényes tanúságot tesz arról, hogy ő 

műveltségének magaslatáról belátott a keletkező új civilisatio 
hajnalának első gyönge hasadozásába. 



11. 

De hogyha ezen általános széttekintésünk a középkori 
Európa jogrendszerein ily meglepő jelenségeit tünteti elő a 
köztünk és a tőlünk területileg messze eső népek közötti jog- 
közösségnek, ez még erősebbnek és közvetlenebbnek fog mu- 
tatkozni, ha a discussiónk alapjául felvett tárgyunk szem- 
pontjából vizsgáljuk a különböző népek törvényeit és intéz- 
ményeit. 

Az ősiséggel együtt szűntek meg az egyházi holt-kézről 
rendelkező törvények! Ez hozatott fel, mint a minket fog- 
lalkoztató kérdés eldöntésének sarkpontját megállapitó jog- 
tétel. Mi volt tehát az ősiség? Mikor? és kiáltal hozatott 
létre? Mely viszonyban állott a holt-kézzel? Elhalt-e ez 
utóbbi, mindenütt az előbbivel, mint ennek alkateleme, mint 
organismusának kiegészítő része? Avagy nem-e két, egymás- 
tól fogalmilag különvált, egymástól független, külön szükség- 
nek, külön czélnak szolgáló, külön jogszabályoknak alávetett 
intézményt képezefcte e két alakulat? Ezt lesz feladatom bő- 
vebb vizsgálat tárgyává tenni. 

E vizsgálódásban szemeim elé esik mindenekelőtt : 

A Lex Salica. 

És pedig azért említendő fel e törvény első helyen, mert a 
legkiválóbb germanisták s ezek között Wilda nézete szerint is 
a leges barbarorum között ez tekintetik a legfontosabbnak, s 
a különböző időbeli, számos feldolgozásai folytán, ezen tör- 
vény szolgál a jogfejlődés történetének áttekintésénél a legérté- 
kesebb útmutatásul. 

A Lex salica kétnemű birtokot különböztet meg, melynek 
egyike : allode, másodika : terra salica elnevezéssel van meg- 
jelölve. Az allode fölött szabadon rendelkezhetett a tulajdonos, 
de a terra salica tekintetében rendelkezései joga meg volt kötve. 

A terra salica — mely terra aviaticá-nok is neveztetett — az 
atya halála után, a törvény erejénél fogva szállt át a fiúra, s 
ha figyermekek nem maradtak hátra : a terra salica, a legköze- 
lebbi férfi rokonokra hárult. 

íme az ősiség legpregránsabb kifejezésében! íme a 
család-egyBég és a tulaj donjog^iak közössége, az egy nemzet- 
ségben! 

üDe terra verő salica in mulierem nulla portio haeredita- 
tis transit.)} 

Ez «a terra salica^ még a leges barbarorum hatályának 
idejében a « terra aviatica» elnevezést kapta, a mint azt 
Marculf után Gans következő szavai kiemelik : 

Terra aviatica ist mit anderen Worten die spátere dem 
Verlaufe der Zeit mehr angehörige Übersetzung der terra 
salica. 

A lex salica után következik 

A Lex Ripuaria. 

Ezen törvény is megteszi a különböztetést az ősi és a sza- 
bad rendelkezési birtok között; de ez már egyenesen terra 
aviatica-naik nevezi az ősi földbirtokot, a melyről azt mondja : 

iiSed dum virilis seocus exstitetirt, femina in hereditatem 
aviaticam non succedat.» 

Figyelmet igényel ezek után a 

Burgundi törvény. 

A nemzetség egységének mint a törzsben önálló, és hatal- 
mas individualitásnak, az idők viszonyaitól független fentartá- 
sára irányuló törekvés : ezen törvényben is világos kifejezésre 
jut, s azon tartalmával, mely szerint az atyának, vagyona 
fölötti rendelkezése — scripturae — mint a törvény mondja — 
hatály nélküli volt : az atyai hatalomnak — a családi utódlás 
érdekében való korlátozását, a birtokos önkényének kizárását 
emelte szabálylyá. Ha már a vagyon birtokosának rendelkezési 
jogát ekként korlátozta a törvény, igen természetes, hogy az 
öröklés jogát is e korlátozásnak megfelelően kellett megálla- 

pítania. Erre vonatkozólag a burgundi törvényben is ugyan- 
azon elv volt az irányadó, mint a barbárok többi törvényei- 
ben. A nők kiszorittattak az öröklésből, és csak az esetben örö- 
költek, ha nem maradtak fiörökösök. 

Végig mehetnénk a barbárok többi törvényein is, illetőleg az 
ezekről különböző időkben keletkezett s hozzánk átszármazott 
feljegyzéseken, és mindenütt — csekély módosítással — ugyan- 
azon eszmét látnók kifejezve. 

Mielőtt azonban e törvényeket viszonyítanám a mi törvé- 
nyeinkhez, s kivonnám az azonos szellemből és azonos tarta- 
lomból származott azonos következtetést: czélszerűnek, sőt 
szükségesnek látom a népek és intézményeik fejlődésének to- 
vábbi folyamában is követni az eszmét. 

A fejlődés legközelebbi stádiumát, a kereszténységnek — 
a barbár néptörzsek általi felvétele képezte. Ez átváltoztatta a 
hatalmi elemeket, ezen elemek nyilvánulatának közegeit és 
módjait ; az erkölcsöket és szokásokat, az eszméket és törekvé- 
seket. Mindazonáltal a vagyon feletti rendelkezés korlátozását 
és az öröklési rendszert illetőleg lényeges változást nem hozott 
létre. Nagy Károly-nok bámulatos conceptiojú vállalkozása, a 
nemességnek — mint egyik utóda nevezé — e nvas-szivek* 
keletkező feudális hatalmának megtörése; egy egységes tör- 
vényhozásnak Theodosius és Justinián császárok példájára való 
létrehozatala; a fennálló törvényeknek a püspökök és a jog- 
tudósok, a nemesek és a nép hozzájárulásával való javítása, a 
hiányok pótlása, a kétes értelműek valódi értelmének a tudó- 
sok általi nyilvános meghatározása ; a legirtózatosabb módon 
corrumpált és áru tárgyát képezett igazságszolgáltatásnak a 
Missi dominici által eszközlendő megvalósítása ; az igazságtalan 
ítéletek megváltoztatása, s annak eszközlése, hogy mint Fran- 
cis Monnier az Academie des Scienses morales et politiques — 
ülésén tartott előadásában — Balurii-Captularia alapján 
mondja, hogy senki se birjon oly tekintélylyel és hatalommal, 
hogy maga lehessen önnön birája ; hogy az Isten egyházának, 
a szegényeknek, az árváknak vagy bármely keresztény ember- 
nek ártalmára lehessen — mindezen nagyszerű kezdeményezé- 
sek s részben foganatosított fejedelmi tervek, a nagy császár 
utódainak erélytelenségén és tehetetlenségén meghiúsultak, s 

maga a naery birodalom is részekre szakadt. Az egységes tör- 
vény helyett, mely a magas szellemű császár gigantikus esz- 
méje szerint, az egész rengeteg birodalmat átövezte volna, a 
különszakadt egyes részeken külön törvények jutottak érvényre; 
söt egy és ugyanazon ország területén belől is a legváltozato- 
sabb törvények, szabályok, és szokások tarka vegyüléke vált 
legalább némileg uralkodóvá. így Francziaország, mely az- 
előtt a frank-birodalom alkatrészét képezte, két külön jog- 
területre oszlott, melynek egyikében a római jog, másiká- 
ban pedig az úgynevezett szokásjog volt hatályban, és en- 
nek megfelelően az egyik terület — le pays du droit écrite, 
a másik pedig — le pays du droit coutumiere elnevezést 
nyerte. 

Alig képzelhető nagyobb, és messzebbre ható forradalom, 
mint az, mely ezen rázkódtatást, ennek nyomán a kinos és 
véres bontakozások, valamint a nehéz alakulások végtelen 
sorát létrehozta. De ezen mindent felrázó földrengés sem dön- 
tötte meg a birtokok közötti megkülönböztetést, és a rendelke- 
zési jognak ezen megkülönböztetéshez fűzött korlátozását. Sőt 
az új viszonyokkal határozottabban és erősebben fejlődött feu- 
dalismvs, a rendelkezési jognak e korlátozásához — hogy a 
magyar műkifejezést használjam — még az úgynevezett vági- 
ságot» is fűzte. 

Azt mondja Gans Eduárd : Das Erbrecht in seiner welt- 
geschichtlichen Entwickelung — czímű, már néhai Szalay 
Lászlónk által a régi Pesti Hirlap hasábjain a magyar jogászok 
figyelmébe ajánlott nevezetes munkája IV. kötetének 188. 
lapján : 

•Alléin dem französischen GetuohnheitsrechteigenthümMch, 
und dem Lande des geschriebenen Rechts voUkommen fremd 
ist die besondere Erbfolge in das Eigen (propre), welche um die 
Crüter der Familien zu erhalten aufgestellt worden ist Hier 
sind es nicht immer die náchsten Verwandten, welche folgen, 
sondem die Begel ist die, dass die Verwandten der Linie von 
der das Eigen gekommen, den Verwandten der anderen 
Linie vorgezogen werden ; ein Vetter des zehnten Grades von 
der váterlichen Seite wird rücksichtlich des váterlichen Gutes 
cinem fratet' uteriivas vorgezogen. Der Grundsatz der in dieser 

Erbfolge herrschend ist, wird am bestén so ausgedrückt patema 
patemis^ materna materiiis.» 

Mint láttuk fentebb, egy különös sajátszerű örökösödési 
rend említtetik az úgynevezett propre-ie vonatkozólag. Ezzel 
ki van fejezve egyúttal, hogy egy másnemű birtoknak — a 
<(propre» alá nem esőnek és ezt illetőleg egy más örökösödési 
rendnek is kellett fennállania. És tényleg úgy is volt; sőt mind- 
két örökösödési íendet lényeges mozzanataiban megállapítva és 
szabályozva találjuk a 

Párisi (Coutumes) szokásjogokban. 

Ezen coutume tartalmát a következőkben ismerteti Gans 
Eduárd : 

«Die propre naissants (keletkező tulajdon) sind Erwer- 
bungen — aquets — welche von dem Vater oder der Mutter 
gemacht worden sind, und welche daher erst in der Person des 
Sohnes, sei es unmittelbar, sei es durch das Organ der Brúder 
oder Schwestem aeigen^ werden. Azaz : A birtok annak tulajdo- 
nában, a ki azt szerezte « keletkező*) — vagyis « szerzett va- 
gyont)) — aaquest aquisitumoh — képezett; s csak annak kezében 
vált a ancien propre^) 'lé,' régi — mondjuk — ősi vagyonná, a ki 
azt atyjától vagy anyjától akár egyenesen, akár pedig fivére, ille- 
tőleg nővére után örökölte. 

A párisi Coutume-ről folytatja a nevezett író : 

«Was aber die nancient propres)> betrifft, so wird es hier 
immer darauf ankommen, wer der náchste in der Linie ist 
von den die Erwerbung kommt.)) (Agiság.) 

Kiemeltem különösen a párisi szokásjogot, mert erről 
mondja Gans, hogy a többiek lényegben megegyeztek vele ; és 
Valette is állítja, hogy « ámbár hatvan és néhány tartományi 
és helyi szokásjog volt hatályban, mégis elismertetett egy álta- 
lános szokásjognak létezése, melynek sarkletételei valamennyi- 
ben fel voltak találhatók, úgy hogy csakis a lényegtelen részle- 
tekre vonatkozólag volt azok között eltérés. » 

Es most vizsgáljuk a felvetett szempontból a régi 

Angol örökösödési rendszert 

Első Henrik angol király — a ki 1100 — 1135-ik év között 
uralkodott, azt mondja törvényében : 

üEmptiones verő vei deinceps aquisitiones suas det cui 
magis vélit. Si Bockland habeat, quam ei suiparentes dederunt, 
non mutat eum extra cognationem suam, sicut prediximits^ . 

Ezen törvény is épen úgy, a mint ezt a német törzsöknél, 
és a mint a franczia szokásjogban láttuk, két osztályra osztja 
a birtokot : az egyik osztályban — abban, melyet valaki maga 
vett vagy szerzett, a szerzőnek szabad rendelkezést enged ; a 
másikban pedig — a melyet örökölt : a birtokos rendelkező jogát 
megszünteti. 

Az ily birtok — a Bockland — nem juthatott ki az azt bir- 
tokló nemzetség tulajdonából, hanem az atyáról a fiúra, és 
erről az ő fiára, ennek nem létében fivérére (cognatio-jára) 
szállott, a generatiók során ; mert a törvény áthághatlan aka- 
dályt állított fel arra, hogy az, idegenek tulajdonába jut- 
hasson. 

Mintegy hét századnak, s ez idő alatt Európa nagy részé- 
nek kérdésünket illető törvényeit és jogszokásait vizsgáltuk át. 
Szemügyre vettük azokat azon időben, midőn az illető népek, 
államszervezet nélkül, mint egyes törzsök laza csoportozatban 
éltek ; láttuk azután e törvényeket Nagy Károly birodalmának 
magas irányzatú államszervezetében ; nem sokára pedig a szét- 
málló nagy birodalom elvált egyes külön töredék-területein. 
Megvizsgáltuk e törvények tartalmát a keresztség felvétele előtt, 
valamint a mindent átalakító keresztségnek egyenlítő és engesz- 
telő hatása alatt; láttuk azon időben, midőn még a gondolatban 
sem volt s nem is lehetett az egyházi holtkéz, és láttuk akkor, 
a midőn a világi hatalom már harczban állva az egyházival, 
saját érdekei oltalmára rendszabályokat léptetett életbe, melyek 
— ha nem is voltak még a tidajdonképeni holtkézi törvé- 
nyek, de mindenesetre az egyházra nézve szerzési — avagy 
jövedelmezési korlátozásokat tartalmaztak. És íme, ezen 
hét század alatt, és az egymástól oly távol eső országok- 
ban, a civilisatiónak ezen rendkívül különböző állapotá- 
ban és az ezáltal teremtett különböző viszonyok között, 
habár mindenütt, csaknem változatlan egyforma ságban sze- 
münkbe ötlik mint a kornak és népeknek uralkodó gondolata, 
s úgyszólván az egész középkor lelkének a népek felfogásában, 
valamint később a fejedelmek törvényeiben visszatükröződő 

nyilvánulata, azon szabály, mely megkülönböztetve a szerzett 
birtokot — az nalloden-t az öröklött birtoktól — ez utóbbiakat 
illetőleg a birtokosnak rendelkezési jogát megszünteti, s ennek 
halála esetében a birtok átszállását a nemzetség tagjaira — s csak- 
nem mindenütt a leányok kizárásával — a fiukra biztosítja ; 
tehát az öröklött birtokot, mintegy az egész nemzetség tulajdo- 
nává teszi : mindazonáltal nem találtunk ezen nagy időkre és 
nagy területekre kiterjedő vizsgálódásaink közben olyanra, 
melynek törvényei, vagy szokásjoga, a birtok elidegenítési 
tilalmát, a holtkézzel bárminő összefüggésbe hozták volna. 



III. 

Mindekkoráig a külföldi törvényekkel foglalkoztunk. Ideje, 
hogy a gyűjtött anyagot hazánk szempontjából vizsgáljuk át, s 
a külföldi eredményeket hazánk régi jogalakulataihoz viszonyít- 
suk. Közösek voltak-e e törvények a mi régi törvényeinkkel? 
közös volt-e azoknak létet adó és fentartó eszméje a hazánk- 
ban uralkodott felfogással ? a hatalmasok érdekével ? ösztöné- 
vel ? és törekvésével ? 

Nagy Lajosnak 1351-ik évi Confirmáló Decretuma 
11. §-ára történt hivatkozás. Nézzük közelebbről e törvényt. 
Nagy Lajos megerősíti e Decretumával II. András aranybullá- 
ját egész terjedelmében, annak egyetlenegy rendelkezése kivé- 
telével, t. i. annak kivételével : 

«quod Nobiles homines, sine haerede decedentes possint vei 
queant Ecclesiis vei aliis quibus volunt in vita vei in morte 
dare^ et legare, possessiones eorum vendere, vei alienare». Mit 
mond e kivétel? Azt mondja, hogy a király nem erősíti meg 
András király azon törvényét, mely szerint az örökös (itt két- 
ségtelenül figyermek értetik) nélkül elhaló birtokos jogosítva 
volt birtokát akár az egyháznak, akár bárki másnak elidege- 
níteni. De ezen eltörlő rendelkezésnél nem állapodik meg Nagy 
Lajos törvénye, hanem határozottan ki is jelenti: hogy mit 
állapít meg az eltörlött szabad rendelkezési jog helyébe. Eként 
folytatja a törvény: ^Imo ad ista facienda nullám habeant 
facuUatem; sed inter fratres proocimos et in generationes 

eorumdem ipsorum possessiones de jure et legitimé, pure et 
simpliciter, absgue contradidione aliquali devolvantur». 

Vagyis, megszüntetvén Nagy Lajos II. András törvényének 
az elidegenítés megengedését tartalmazó rendelkezését : ennek 
helyébe azon tételes rendelkezést emelte törvénynyé, hogy 
figyermek nem létében a fivérre és esetleg másik legközelebbi 
ivadékára szálljon a birtok. 

íme a mit a Lex salica rendelt a terra salica-han való 
öröklésre ; a mit a Lex Eipuaria : a terra aviatica átszállására ; 
a mi törvényerejüleg a Eex Burgundiorum öröklési jogában 
kimondatott ; a mit a Bockland-iól rendelt az angol törvény ; a 
mit a tulaj donképeni propre-re vonatkozólag hozott érvényre a 
franczia Coutum örökösödési rendje : azt hozta be újra és vég- 
legesen magyar törvénynyé Nagy Lajos idézett Decretuma. 

«Si Bocklayid habeant, quam ei parentes dederunt, non 
mutat etim extra cognationem.^ 

Tételes tartalmában és lényegében: ez lett 1351-ben újra 
és véglegesen hazai törvény ! 

«Ujra és véglegesen© ; mert hisz nem Nagy Lajos volt az első 
magyar király, a ki hazánkban a nemesi jószág elidegeníthetését 
eltiltotta. Szt István ugyanis apostoli hivatásában, főleg a kül- 
földi papok tanácsát követvén, minthogy azok mindenütt a 
Cancm-jogot és a Római-jogot tartották átalános törvény- 
nek : ezeknek tanácsára — a római jog alapján — Decretumai 
11. könyvének 5. és 6-ik fejezeteiben, az örökhagyó halála 
esetére ennek vaíryona fölötti szabad rendelkezési jogát állapítja 
meg. E törvénytől eltérőleg, sőt ezzel ellentétben Kálmán király 
Decr. I. könyvének 20. fejezetében, különbséget téve* a Szent 
István adományából származó s más királyoktól nyert jószágok 
között : az előbbiekre vonatkozólag a Szent király által engedé- 
lyezett szabad rendelkezést meghagyta, az utóbbiakat illetőleg 
azonban a tulajdonos halálával a jószágnak a fiúra, ennek nem- 
létében a fivérre, s ennek gyermekeire hárulását rendelte el. 
De mig ekként az ősi vagyonban az örökösödést és utódlást a 
mindenkori birtokos önkényétől függetlenné tévén, azt a nem- 
zetség közös tulajdonává tette, s a sorrendet is, melyben ezt az 
utódlás illeti, előre meghatározta: addig a 21. czikkben — össz- 
hangzásban a többi népek jogával, különbséget téve a tulaj- 

donos által szerzett vagyonra nézve — erről akként intézkedik : 
hogy a — üHaereditas emüitia nulli haeredi conferatur* , azaz : 
hogy a veit — a szerzett javak felett, a szerző szabadon vógren- 
delkezhetik. 

Mint láttuk, az ősiség Kálmán törvényével hozatott be ha- 
zánkba először ; de minthogy a duzzadó hatalomvágy békétlen- 
kedő ösztönének nem tetszett az egyéni önkényt — talán még 
inkább az egyéni büszkeséget sértő korlátozás : a nemesség foly- 
ton támadást intézett az ötét feszélyező törvény ellen, s midőn 
sikerült neki a gyönge 11. Andrást hatalma alá keríteni, — ellen- 
tétben Kálmán törvényével — kieszközölte, hogy a figyermek 
nélküli nemes, halála esetére, vagyonáról ismét szabad rendel- 
kezési jogot nyert. Igen valószinű azonban, hogy azon 130 év 
alatt, mely e törvény meghozatalától Nagy Lajos trónra léptéig 
lefolyt, sok előbb hatalmas nemes családnak tönkrejutása és 
elpusztulása, fényének és nyomatékának elenyeszése birta reá a 
nemességet, egyéni önkénynek alárendelésére egy magasabb 
szempont kényszere alá; és a hatalmas nemzetségek meg- 
semmisülését eredményező szabad rendelkezési jog feladásával, 
az ősi vagyonban a nemzetség öröklési jogának állandó bizto- 
sítására. 

De a királynak is érdekében állott megakadályozni a ne- 
messég további elszegényedését. Az ország hadi ereje ugyanis 
— a feudalismustól csak kevéssé különböző banderialis rend- 
szerre lévén alapítva : ezen rendszer erős és gazdag nemesség 
létezését tette szükségessé, mely képes haderőt gyűjteni a király 
zászlója alá, illetőleg a király zászlója mellé, azt kellően 
felszerelni, fentartani, és háború esetén a királyi hadak 
győzelmi esélyét fokozni. Azon processusig — mely Franczia- 
országban XI. Lajos uralkodása alatt vette kezdetét, s mely- 
nek kiindulási pontját és alapfeltételét egy állandó királyi 
haderő fentartása képezte, melylyel a túlcsapongó nemeseknek 
ártalmassá vált hatalmaskodását leszorítani lehessen — ezen 
pocessusig Magyarország még nem jutott el. Nagy Lajosnak 
tehát szüksége volt arra, hogy a nemesség fényében és gazdag- 
ságában keresse hadi erejének — ez időben legfőbb tényezőjét. 
De épen ezen tény mutatja : hogy a nagy király kérdéses tör- 
vénye a legtávolabbról sem czélozta a holtkéz behozatalát. 

Eltekintve ugyanis attól, hogy az Anjou-ház az uralkodás 
elnyerését Magyarországon, legfökép a pápa befolyásának kö- 
szönhette; hogy Kóbert Károly trónra lépése és uralmának fen- 
iartása — nagy részben a pápa követe Gentilis birbornok hatal- 
mas fellépésének, erélyének és ügyességének volt eredménye, 
hogy tehát már ezen tény is ellentétben áll azon felfogással, 
mely szerint ugyanazon Eóbert Károlynak fia és közvetlen utóda 
hozta volna be azon egyházellenes rendszabályt, mely ellen a 
pápák mindenütt^ a hol ennek bármely alakban való behoza- 
tala megkiséreltetett, a legerősebb ellenhatást fejtettek ki, sze- 
mélyeket és területeket az egyházi interdcutumok, az egyházi 
kiközösítések villámaival sújtották — szóval minden ily rend- 
szabály ellen, mint az egyház jogát megtámadó bűnös merény- 
let ellen, erkölcsi és anyagi hatalmuk minden villámát mozgásba 
hozták; ettől eltekintve — már azért sem fogadható el, hogy 
Nagy Lajos azon törvényével melylyel az ősiségét hazánkban 
végleg megállapította, egyúttal az egyházi holtkéz intézményét 
is behozta volna : mert ez utóbbi fogalmában és czéljában az 
előbbinek egyenes ellentétét képezi, mely épen azon eredmény 
kizárására, lehetetlenítésére irányul, a melynek elérésében az 
előbbi alapgondolatát, létfeltételét, és igazoltságát találja. 

Az ősiség azok vagyoni erejének növelése érdekében hoza- 
iott be, a kik részére a törvény kedvezménye szól. Ezen intéz- 
mény: a hatalom megtartásának, a családok vagyoni erősbíté- 
^ének, ez által befolyásuk és hatásuk biztosításának és növelé- 
sének czéljára szolgált. Ellenben a holtkéz egyedüli értelmét és 
feladatát az alája vetett személy vagy testület további vagyono- 
sodásának — hatalmi elemeinek korlátozására és' gyengítésre 
irányuló törekvésben találja. E kettőt egyesíteni, e kettőt együtt 
•és ugyanazon rendszabálylyal akarni: logikai képtelenség. Ezt 
feltenni a nagy királyról, s azon felvilágosodott fényes környe- 
zetről, mely az ö uralkodása alatt az udvart képezte, s az 
ország ügyei intézésében közreműködött : tájékozatlanságra, és 
Azon nevezetes kor viszonyaiban való járatlanságra vallana, a 
melyben a kérdéses törvény keletkezett. Már pedig ha az 
1351. évi Decretum 11. §-ával nem csupán az ősiség, hanem 
egyszersmind a holtkézi intézmény is behozatott volna: ez 
esetben Nagy Lajosnak a nemesség vagyonosodásának akara- 
ti 



sával egyszersmind annak vagyonosodása akadályozását is akar- 
nia kellett ; mert a holtkézi intézmény e törvény szerint nem kor- 
látoztatott az egyházra, hanem kiterjesztetett úgy az m egyházra^ 
valamint mindenki másra» — ez utóbbi alatt természetesen, a 
nemeseket értve. 

A törvény ugyanis sehol sem tartalmaz külön dispositiót 
az egyházakra vonatkozólag, hanem átalánosan rendeli : hogy 
az örökös nélkül elhaló nemesek ne idegeníthessék el vagyonu- 
kat sem az egyházaknak, sem bárki másnak. A tilalom nem 
szorítkozik az egyházra, hanem kiterjed erre, valamint a világi 
nemesekre is. Az ezen törvény által szabályozott esetben : az 
egyházi és a világi status tekintetében semmi különbség sem 
tétetett. Ha tehát a törvény e szavaiban tartalmaztatnék a holt- 
kéz intézményének behozatala : ez esetben be kellett volna hozva 
lennie ez intézménynek ugy az egyház, valamint a nemesség 
ellen, vagyis — ezen értelmezés mellett, a holtkéz tilalma alá 
lett volna helyezve az ország egész nemessége ! Képzelhetö-e, 
megengedhetö-e ily értelmezés?? Lehetett-e ez valaha bármelyik 
magyar király vagy a magyar törvényhozás gondolata ? A holt- 
kéz interdiduma alá helyezett magyar nemesség ? Ez a felfor- 
gatott történet, a sarkaiból kiemelt középkori jogrend ! De épen 
ezen történeti viszásság, ezen elképzelhetlen anomália mu- 
tatja leginkább: hogy a holtkéz behozatala nem czéloztatott 
e törvénynyel, mely különben is — nem is a jószág -vételt^ 
hanem annak elidegenítését tiltja, s mely törvénynek nyiltan 
kifejezett czélja egyedül az volt: hogy a figyermek hátra- 
hagyása nélkül elhaltnak birtoka az ö fivéreire, esetleg ezek 
gyermekeire szálljon; vagyis — hogy az egész európai jogrend- 
ben már századok óta irányadóul fennálló ősiségi intézm^ény, 
melyet hazánkba már Kálmán király behozott, de a mely 
II. Endre uralkodása alatt eltöröltetett, nálunk is, egész terje- 
delmében érvényre jusson. Ezen czélját el is érte a törvény ; 
ennél többet az sem nem mondott, sem nem akart mondani. 

Abból, hogy a törvény az egyházakat — Ecclesiis — külön 
felemlíti: nem következik, hogy ezekre vonatkozólag mást ren- 
delt volna, mint a nyomban következő « bárki más w-ra vonatko- 
zólag. Több alany nem változtatja többre az egy rendelkezést 
Itt pedig csupán egy és ugyanazon rendelkezés lévén, helyesen 

nem lehet állítani : hogy a törvény az egyház részére való el- 
adási tilalmon kívül ez ellen még a holtkéz intézményét is be- 
hozta volna — tehát az egyházra vonatkozólag két külön ren- 
delkezést tartalmazna — míg a világi nemességet illetőleg, 
csupán az eladási tilalomra szorítkozott. E kettéválasztás, és 
egy és ugyanazon dispositnak majd kettővé, majd ismét 
csupán egygyé argumentálása mesterkélt és önkényes volna, 
melyre a törvény szövege semmiféle alapot nem szolgál- 
tat. Igen is — két alanyt említ a törvény, s külön kiemeli az 
egyházakat és ettől megkülönböztetve külön a ^másokatí^. De 
ez semmi más, mint az ntio in partos », a melytől egyébiránt 
régibb törvényeink, s maga ezen törvény is hemzseg. így például 
a «possint» «vel queant» ; a «dare» « vendere)), «alienare» ; to- 
vábbá a «de jure» «et legitime» ; «pure» «et simpliciter» «abs- 
que contradictionew : mind megannyi variánsok, melyeknek 
használata az azon korbeli irálynak és gyakorlatnak megfelelt, 
de a melyek a lényeget és tartalmat nem változtatják, s a mint 
a rendelkezést nem szoríthatják meg, ugy azt nem is bővíthetik, 
és nem szaporíthatják. 

Annak egyébiránt, hogy a törvény szövegében, külön ki- 
emeltetnek az « Egyházak* — más, és komolyabb magyarázata 
is van. E törvény által eltiltatnak ugyanis a nemesek attól : 
hogy birtokukat akár az egyházaknak, akár bárki másnak elad- 
hassák, elajándékozhassák, vagy elidegeníthessék. A történetből 
tudjuk, de saját törvényeink is számtalan tanúságot nyújtanak 
reá, hogy azon időben az egyház és az egyházi férfiak a legrend- 
kivülibbi és számtalan immunitással, exemtiókkal bírtak; 
alig volt a törvényekben megállapított valamely kötelezettség, 
melyre vonatkozólag az egyháziak külön állást el nem foglaltak, 
vagy, mely alól felmentve ne lettek volna. — Ha tehát a kér- 
déses törvény egyenesen ki nem emeli, hogy az elidegenítés az 
egyházak részére is tiltva van : bizonnyára kétely támadott 
volna az iránt, vájjon kiterjed-e e törvény az egyháziakra is ? 
Különösen figyelembe veendő ezen szempontból, hogy a törvény 
az ingyenes adományozást — dare — szintén eltiltja ; és hogy 
ezen tilalma, szemben állván az egyházi törvényekkel, melyek 
•a lelkek megváltására^ az egyháznak való hagyományozást ke- 
resztényi kötelességgé teszik : tekintve azon rendkívüli fölényt, 

melyet az egyház a lelkekre és meggyőződésekre gyakorolt — 
biztosra vehető, hogy azon kor, az említett törvényt az ájtatos 
czélu hagyományokra nem tartotta volna alkalmazhatónak. 
Hogy ennek eleje vétesék : ezért kellett az egyházakat külön 
kiemelni a törvényben ; illetőleg az egyházak részére való el- 
adást vagy ajándékozást is minden kételyt kizáró nyíltsággal 
eltiltani. Ez az egyszerű — a törvény feladatával, czéljával, és 
szavaival megegyező magyarázata a kérdéses törvénynek. 

De minden képzelhető kételyt kizár e körül azon történeti 
tény, hogy 1351, év után is, a királyok részint maguk adomá- 
nyoztak jószágokat az egyháznak, részint a magánosok által 
tett adományozásokat megerősítették, Tei^mészete^nek tartom, 
hogy a magánosok ily adományozásai — tekintve az 1351 -iki 
záradékot — az adományozók szerzeményei voltak. 

A királyi adományozást illetőleg Katona történetében ta- 
láljuk feljegyezve Zsigmond király adományozását 1430-ik év- 
ről, az Egri prépostság részére ; míg a magánosok adományozá- 
sainak ugyanazon király általi erősítését szintén Katona 1410-ik 
évből a 25. lapon, és 1420. évből a 356-ik lapon jegyzi fel. 
Mindez pedig nem történhetett volna — különösen pedig nem 
történhetett volna a magánosok általi adományozás megerősí- 
tése : ha állana azon felfogás, hogy már Nagy Lajos trónralép- 
tével, az 1351-ik évi Confirmáló Decretummal megszüntetett 
volna az egyházak birtokszerzési képessége, és behozatott volna 
az egyházi holtkéz ! 

Ez tehát minden részről téves, minden oldalról megczáfolt 
vélemény ! A mint másrészről : minden oldalról helyes, minden 
oldalról igazolt tétel az : hogy azon törvény által végleg meg- 
állapíttatott hazánkban az ősiség ! 



IV. 



Ötszáz évig volt hatályban nálunk az ősiség, midőn az 
1848. évi XV. tcz. a már ártalmassá vált, s ártalmassá fölismert 
létének véget vetett. E törvény nyíltan és egyenesen elrendeli az 
ősiségnek elvi eltörlését. De másra, mint az ezen eltörléssel szo* 
rosan kapcsolatos rendelkezésekre, e törvény nem terjeszkedik 

ki. Az egyházi holtkéz e törvényben egy szócskával sem említ- 
tetik. Már pedig az 1 848. évi törvényhozásról senki sem teheti 
föl, hogy az esetben, ha a holtkézi intézményt el akarta volna 
törülni, azt a törvényben külön és világosan ki nem mondotta 
volna, és megengedte volna : hogy ennek eltörlése - — egy öt- 
száz év előtt hozott törvénynek — az 1351-ik évi Confirmalo 
Decretumnak egyik szavába, mesterségesen beinterpretáltassék. 
Hisz az 1848-ik évi nagyemlékű törvényhozóink tudták, hogy a 
holtkézi törvények fönnállanak ; tudták, hogy ezen törvények 
körül mennyi eszme, mennyi érdek, s különösen mennyi és mily 
ellentétes érzületek fellege csoportosul. Ezek a törvényhozók 
csaknem valamennyien ugyanazon férfiak voltak, a kik a negy- 
venes években a vallási kérdéseknek mindkét oldalon fényes 
<5satáit harczolták. Ezek ismerték a tárgy első rendű fontos- 
ságát. Ne mondjuk tehát mi, gyöngébb utódok : hogy a leg- 
nagyobb törvényhozásunk tagjai nem tudták volna mit kelles- 
sék tenniök, miként kellessék rendelkezniök, ha ök nem csupán 
az ősiségét, hanem ezen kivül még az egyházi holtkéz-intéz- 
ményt is el akarták volna törölni ! Tény gyanánt fogadom el, 
tisztelt teljes ülés, hogy az egyházi holtkóz, az 1848 : XV. tcz. 
által nem érintetett. 

Ezt elfogadva, feladatom fonala, az egyházi holtkéz intéz- 
ményével való tüzetes foglalkozásra vezet. 

A középkor egész jogi tartalmát a feudalismus, és az egy- 
házi hatalomnak a világival való küzdelme foglalja át. Háborúk 
és békekötések ; szövetkezések és szakadások; emelkedések és 
bukások; a legfényesebb erények és a legundokabb bűnök, az 
emberiség boldogítására önmagát föláldozó hősies áhitat és a 
legdurvább önzés ezerszeres alakulataikban nem csupán mint 
történelmi tények tűnnek itt elmélkedésünk elé, hanem egy- 
szersmind mint oly jelenségek, melyeknek igazoltsága, és valódi 
vagy valótlan jogi alapja,, az egész kor felett uralkodott e két 
tényező egyikére — illetőleg az ezek alakulataiból keletkezett 
viszonyokra, és az ezekben gyökerező fogalmakra és meggyőző- 
désekre vezetendő vissza. 

A feudalismusról nem szólok ; ez kivül esik értekezésem 
körén ; csupán futólag említem meg, hogy téves a minap — e 
körön kivül vitatott azon állítás, mintha az egyház birtok-szer- 

zési jogát megszüntető holtkéz intézménye a feudalismussal hoza- 
tott volna be. Volt ugyan egyik faja a holtkéznek — a franczia 
mainmorte-neík, mely az ottani feudális jog alkatrészét képezte 
— les droits seigneuríaiuc, a mélyet eLUB^neYezeieQségii 1789-ik 
4-ik augusztusi megszüntető törvény alapján, az 1790 15 — 28. 
mart. Décret, a Titre 2-ban részletezett — «La mainmorte perso- 
nelle, réelle ou mixte; la servitude d'origine» stb. — de ez a 
földhöz, ragadt a föld tartozékát képezett szolgának (jdbhÁgy) 
jognélküli irtózatos állására vonatkozott. Azon mainmorte azon- 
ban, mely «oly testületek és intézmények vagyonszerzési meg- 
szorítását tárgyazta, a melyek az azokat képviselő személyek 
szakadatlan egymásra következése folytán halhatatlanoknak 
tekintettek; vagyis a melyeknek jogait illetőleg a személyek 
halála semminemű változást nem hozott létre » — tehát a töb- 
biek között azon intézmény is, a melyet mi egyházi holtkéznek 
nevezünk — ezen mainmorte csupán annyiban érintetett a 
droit feodale által, a mennyiben mint földesúr, szolgáinak 
kárpótlás nélküli fölszabadítása által vagyoni hátránynak vette- 
tett alá. Minden más tekintetben — az ezen intézményekre 
vagy testületekre nézve fönnállott, s a községekre vonatkozólag 
még ma is fönnálló birtokszerzési korlátozás, teljesen függet- 
len volt a feudalismustól, s annak többszöri átalakulataitól és 
változataitól, a melynek tárgyát nem is képezte soha. 

A feudalismussal való foglalkozást tehát — mellőzhetem. 
Ellenben nem térhetek ki az egyházi és a világi hatalomnak a 
középkor vége felé folyt harczai elől. Nem mellőzhetem ezt 
azért, mert értekezésünk tulajdonképeni tárgya — • a technikai- 
lag úgynevezett holtkéz — épen ezen harczokban találja álta- 
lános jogtétellé elfogadásának valóságos indokát. A világi hata- 
lom ugyanis — midőn a kölcsönös jogigények harcza nem a 
csatatéren, a fejedelmek és a népek ádáz ütközeteiben víva- 
tott — két fegyvert használt az egyház terjeszkedő hatalma 
ellen. Egyike volt a piacet — a nálunk úgynevezett Flacetum ; 
a másik az egyház birtokszerzésének tilalma — a Lex amortisa- 
tionis a holtkéz ! 

«I1 li'y avait qu'un moyen legitimé de lutter contre 
rÉglise, c'etait d'arréter Taccroissement, de ses richesses. Aus- 
sitót que rÉtat se constitua elle sentit le danger et il vit le 

remedé. » Ekként jellemzi és indokolja Laiirent «L'EglÍ8e et 
l'Etat d'aprés le catholicÍ8me» czímű munkájában a holtkézröl 
szóló törvények keletkezését, s ugyanezen helyen hozza még föl, 
hogy a vallási intézetek eltiltása a birtok-szerzéstől, a XV. szá- 
zadban, egész Európa közjoga lett. 

Méltóztassanak megfigyelni, hogy Laurent is a XV. szá- 
zadra teszi az amortisationalis törvények uralomra jutásának 
idejét; a mivel még egyáltalán nincs kimondva az — hogy 
egyes, az egyházi férfiak birtokára, vagy birtoklására vonatkozó 
terhek, vagy korlátozások már azelőtt nem jöttek volna létre. 
De tény az, — s ezt Laurent a történet számos adata alapján 
bizonyltja — hogy a világi hatalom, mint fenhatósága megvédé- 
sének és érvényesítésének lényeges elemét, elvi jelentőségében 
csak a XV. században ismerte föl és mint szükséget és jogot, 
általánosan csak ekkor alkalmazta az amortisationalis intéz- 
ményt. Hogy miért ment ez végbe a XV. században? Mely ese- 
mények és körülmények működtek közre, hogy ezen nagy- 
fontosságú alakulat csak ekkor talált általános bemenetet az 
európai jogrendbe? a fejedelmek és a világi hatalmak kezelői- 
nek elhatározásába, rendelkezéseibe ? Erre nézve teljes fölvilá- 
gosítást nyújt a történet. 

Ezen időre esik ugyanis az egyház kebelében oly sokáig 
dühöngött schisma, szomorú előzményeivel, és még sajnosabb 
kíséretével, valamint gyászos utóbajaival. A schisma növelte és 
bátorította az egyházi íér&^k között elharapódzott fegyelmetlen- 
séget, az erkölcsök hanyatlását, nem ritkán az egyházfejedelmek- 
nek, valamint az alsó papságnak botrányos életét. Ezen állapótok 
hatása ingatta meg az egyház tekintélyét, és megrendítette a 
pápák hatalmának erkölcsi alapjait. Mennél mélyebbre terje- 
dett, s mennél tovább nyúlt a pápák és az ellenpápák közötti 
szakadás ; mennél fenyegetőbb lett az egyház külső szétválásá- 
nak a jelenségekben mutatkozó réme ; mennél ijesztőbb alak- 
ban álltak elő az egyház kebelén belül, az aláásott rend, a fölbon- 
tott fegyelem, s az általánosabbá váló bomladozásban elenyésző 
tekintély vészes tünetei : annál bizonyosabb lett, s annál na- 
gyobb erővel foglalt tért az elmékben azon meggyőződés, hogy 
az egyházi hatalom nem képes többé a saját erejéből — a világi 
hatalom segélye, sőt ennek kényszerítő beavatkozása nélkül — 

legyőzni a mindenfelöl tornyosuló zavart, és nem képes keresztül- 
vinni a regenerálásnak mindenfelül önmegtagadást és mérsék- 
letet igénylő nagy és nehéz feladatát. 

De a mint ennek tudatára jött a világi hatalom, nagyon 
természetes, hogy ezzel elérkezettnek látta az időt, szemben az 
elgyengült és félelmességét elveszített egyházi hatalommal, azon 
követelmények erélyes formulázására és tényleges megvalósí- 
tására, a melyeket az uralkodói jogok biztosítására szükségesek- 
nek látott, s melyek — már régebb időtől fogva — az egyházi 
és világi hatalom között a határvillongások tárgyát képezték ; 
de a melyeknek érvényesítésére vagy nem volt elegendő ereje, 
vagy a melynek foganatosításával, saját területén, a nép lelki- 
ismeretének veszélylyel járó zavargását kellett volna felköltenie. 
Mindez megváltozott a XV. században ; mert — a mint ez az 
1498. évi 63. törvényczikkben is visszatükröződik — már a kon- 
stanczi és később a bázeli zsinatok is szükségesnek látták meg- 
szorítani az egyházi hatalom hatósági körének határvonalait : a 
világi hatalmak pedig, különösen a bázeli zsinat reform-állás- 
pontjára helyezkedve, bátran és tartózkodás nélkül fogtak a 
rendszabályok azon további sorának megállapításához és életbe- 
léptetéséhez, a melyek által az egyházi hatalom visszaszorítá- 
sával önállóságukat és souverain jogkörük követelményeit ér- 
vényre juttatni vélték, és a melyek által az egyház és az állam 
közötti tartós béke helyreállítását, valamint saját területükön 
belül — a hatalmi súlypontok' kellő elhelyezését, és a szük- 
séges arányok föntartását elérhetőnek látták. 

Francziaországban XL Lajos — támaszkodva a Bour- 
geS'i pragmaticára — 1475-ik évben adta ki a Ordonance-t, 
melyben rendelte, hogy «mindenki, bármely állásban vagy 
helyzetben legyen, ha a római udvartól jön, köteles a magával 
hozott leveleket, bullákat és más iratokat nekünk kiadni és 
megmutatni, hogy azok megvizsgáltassanak, és tudomás szerez- 
tessék, vajon nem háramolhatik-e azokból valamely hátrány mi 
reánk, vagy a gallicán-egyház szabadalmaira, kiváltságaira és 
jogaira)). 

Bajorországban György herczeg i491-ik évben rendelte 
el : «Es soU auch darzu niemants gesttet werden, ainich preves, 
buUen und anders in unserm land an die Kirch'tür, oder ander 

ende heymlich noch offenlich, on unserer vilién und vissen 
anzuschlagen, oder zu verkunden» stb. 

Portugálban szintén ezen időre esik //. Alfons király ha- 
sonló tartalmú rendelete, mely azonban elvi továbbfejlesztését 
képezte az azon országban a pápák benefícium -adományozása 
ellen kiadott régibb királyi rendeletnek. 

Ez volt a szellemek athmospherája a XV. században; 
ezen athmospherából keletkeztek az idézett, és sok más hasonló 
tartalmú vagy hasonló irányú külföldi rendszabályok. Az Euró- 
pában általánossá vált ezen mozgalom és szellemi evolutio ép 
oly kevéssé hagyta érintetlenül Magyarországot, mint az előbbi 
intézményeken létrehozott nagy áramlatok nem vonultak el 
nyomtalanul országunk felett. Werbőczy, a kinek már ezen 
időben is nagy hatása volt az alsó nemességre, továbbá a fő- 
papokkal és a király tanácsával ellenkezésben levő ifjabb bírák 
— a protonotariusok, valamint a külföldi egyetemeken kiképe- 
zett és ez időben már jelentékeny számot tevő fölvilágosodott 
világi férfiak, folytonos érintkezésben voltak a külfölddel és tel- 
jesen ismerték az egyházi és a világi hatalom között forrongó 
viszályt, annak természetét és jelentőségét. De ismerték az ezen 
ügyben rejlő, és az ezzel kapcsolatos fejlemények mögött czi- 
kázó villámok veszélyeit is. Maga Werbőczy a felfogások ez 
összeütközésében elfoglalt álláspontját később mint jogot és té- 
teles jogszabályt jegyezte be H. Könyvének Prológusa 9-ik czí- 
mébe, ezen szavakkal : 

^Circa causas verő profana^, statuta civilia derogant 
Canonibus, et eos tollunU. 

Ezen általános viszonyok, s az ezek által felköltött és izga- 
lomban tartott erős szellemi áramlat : ez törte meg az utat, 
mely előbb az egyházi jurisdictionak az 1492. évi 45. és 
46. tczikkekben kifejezett megszorításához, később pedig az 
1498. évi 55. tczikk elfogadásával — az egyházi holtkéz be- 
hozatalához vezetett. A schisma, s a schismának következményei 
hozták létre az egyházi holtkéz intézményét, a mely egyébiránt 
maga is csupán egyik tünet volt, mely a rendeltetésén és a 
szükségen túl terjeszkedő hatalomnak visszaélései következté- 
ben a természetes határok kitűzésére irányzott általános törek- 
vést jelezte. 

Volt ugyan az általános európai mozgató erőkön kívül az 
egyházi holtkéz behozatalának egy közelebbi rugója is, mely 
azonban — szintén sajnos hajtását képezte az egyházban min- 
denfelé elterjedett szomorú állapotoknak. Ezen állapotokat a 
legélénkebb színekben tüntetik elénk az 1498 : 69. tczikkében 
felhozott tények — a plébánosoknak önkényes zsarolása és ki- 
fosztása a püspökök — prava abusio — által ; másrészről pedig 
a kelyheknek s az egyházi szerelvényeknek elidegenítései a 
plébánosok által. 

Már tudós barátom Wawrik Béla ő méltósága rámutatott 
Bakács Tamás telhetetlen pénzvágyára; rámutathatott volna 
még Zsigmond pécsi püspök és királyi kincstartó hűtlen pénz- 
kezelésére is; valamint a nemességnek a Patres ellen emelt 
Bonfini által közölt lesújtó vádjaira. « Patres esse — közli Bon- 
fini — qui libertatém nobilium imminuerent, et plebem servi- 
tute opprimerent ; et Regis opes exhaurirent, decimis non re- 
rum sicut lex jubet sed pecuniarum tantummod exegendis, et . 
rebiLS omnihus ad iitilüatem propriam tradiLcendis. » 

Szalay László az 1498. évi országgyűlésen hozott törvé- 
nyeket jellemezve, ezek egyik jellemvonását a törekvésben ta- 
lálja : likorlátot vonni a főpapok kapzsiságának és önkény mek^ 
melly mióta Mátyás elnézéséből azonegy püspök kezében több 
egyházi javadalom összecsomósodott^ példátlanul növekedette. 

Mint a föntebbiek mutatják, az európai állapotok össze- 
működtek a hazai viszonyokkal és ezeknek együttes hatása hozta 
létre az amortisationalis törvényt. Harmóniában állott tehát e 
törvény korával és annak mozgató eszméivel ; kifolyása és ter- 
méke volt az egyházi hatalom alóli fölszabadulásáért küzdő 
világi hatalom törekvésének. Ok és okozat ; történelem és tör- 
vény, megannyi összevágó jelenségét képezik azon abstrahalt 
bizonyosságnak, mely azt mutatja, hogy a XY. század általános 
viszonyai és azoknak hazánkra gyakorolt hatása nélkül, az 
1498 : 55. tczikk nem jött, és nem jöhetett volna létre ! 

nDie Geistlichkeit traf diesmal zuerst ein förmliches 
Amortisations Gesetz — mondja Engel Geschichte des üng. 
Eeichs czímű nagy munkája III. 96. lapján. — oEs heiss im 
55-ten Articel ganz bestimmt* stb. Ezen történetírónk is, a 
hazai történelmi források leggondosabb fölkutatása, azoknak 

szorgos összehasonlítása után, egy pillanatig sem habozik azon 
kétségtelen tény kijelentésével : hogy az egyházi holtkéz-intéz- 
ményt az 1498. évi 55. tczikk emelte legelőször hazai törvény- 
erőre ; hogy tehát ezen törvény előtt nem voU hazánkban holt- 
kézi törvény ! 

Az ugyanazon évi 65. tcz. csupán az 55. tczikknek sanctió- 
ját tartalmazza, értéktelennek és semmisnek nyilvánítva az 
55. tczikk által eltiltott kötésről készített minden okiratot, még 
az esetben is, ha ahhoz királyi megerősítés járulna. 

Az 1647 : 17. tcz. tulajdonképen csakis rövid recapitula- 
tiója az előbb idézett törvényeknek, mely midőn a bevezetésben 
megemlíti Nagy Lajos többször idézett Decretumát, a melylyel a 
világiaknak megtiltja a jószágoknak az egyházak részére elide- 
genítését, a következő 1. pontjában megújítja Ulászlónak 
1498 : 55. tczikkét. De ezzel is implicite azt mondja ki a tör- 
vény: hogy az egyházi holtkéz nem 1351-ben, hanem 1498-ban 
hozatott be. Mert ha ez nem lenne így: ez esetben az 1. pont 
alatti megújításra és megerősítésre nem lett volna szükség ; sőt 
ezen pont — szemben a bevezetéssel — értelmetlen szóhalmaz, 
és zavart okozó ismétlés lenne. Külön tárgya van tehát az 
1647. évi tczikk bevezetésének, és külön a törvény 1. pontjának. 
De minthogy az 1. pont határozottan a holtkézi törvényt erő- 
síti meg, tehát ebből is kitűnik, hogy az 1351. évi confirmatio 
nem a holtkézről — hanem másról — az avidicitasról szól. 

Végre az 1715 — 16. évi tczikk helyes határai közé vezeti 
vissza a holtkézi törvényeket, föntartva az egyházak birtokszer- 
zési képességét megszüntető törvényeket, azonban a királyi 
jóváhagyással való szerzést megengedve. 

Megemlítendő még, hogy régi hazai jogunk legtudósabb ta- 
nárai : Frank Ignácz és Kövy Sándor is, az amortisatio-törvényt 
II. Ulászló alatt keletkezettnek mondják. Mindkettő ez intéz- 
mény magyarhoni jogforrásául az 1498:55. tczikkét; Kövy 
(Fogarassy fordításában) Ulászló III : 55. tczikkét — tehát ugyan- 
azon törvényt idézi. 

Frank Ignácz megemlíti ugyan /. Lajos törvényét is, de 
mint olyant, «mely az elágazó rokonok öröklését védi», s mely- 
nek az 1647-ben nyert magyarázata szerint « jószágokat az egy- 
háznak adni, hagyni, eladni, vagy elidegeníteni nem szabad ». 

Tehát ugyanazt mondja e törvényről Frank is, a mit föntebb 
nekem is volt szerencsém bőven kifejteni. 

Ellenben Kövy csakis Ulászló III: 55,, 1647 : Í7., í7i5 : 
i6. tczikket idézi ;-mig Nagy Lajos Decr. záradékát föl sem 
említi. 

Tisztelt teljes ülés ! Azt hiszem, hogy ezek után nem lesz 
petitio pnncipii azon állitásom : 

hogy az 1351. évi confirmáló decretum záradéka 11. §-ának 
tárgya — az ősiség — önálló, vagyis minden más tárgytól füg- 
getlen volt ; hogy azon törvény tilalma — illetőleg rendelkezése 
önálló viszonyokban keletkezett, önálló érdeket szolgált, önálló 
szükségek által tartatott fönn, s önálló — és messze szétágazó 
rendelkezéseknek egész complexumában találta fönnállásának 
és hatásának föltóteleit, mig végre azon viszonyok és föltételek 
átalakultával, a melyek e törvényt és alkotását — az ősi- 
ségét létrehozták, és melyek azt az ország minden viszontagsá- 
gain keresztül életben tartották — mint kiszáradt növény — 
az új idők fuvallata által letöretett és szerteszóratott. 

De épen úgy önálló és minden más jogi intézmény vegyi- 
tékétől független volt az 1498 : 55. tczikknek is a tárgya — az 
egyházi holtkéz is ; önálló viszonyokból keletkezett ez is ; ön- 
álló érdekeket szolgált ez is ; önálló szükség által tartatott fönn 
ez is ; és a törvények, illetőleg a kötelező jogszabályok egész 
sora — mint megannyi életföltételek — által jutott érvényre 
és megvalósulásra ez is ! Saját korának volt terméke az egyik,, 
valamint a másik is. Az egyiknek élete és cselekvősége kelet- 
keztében, valamint még ezután sokáig egyedüli, később a má- 
sikkal együttes — vagyis egymás melletti volt a nélkül, hogy 
bár egyiknek is saját individualitása, önállósága és különállása 
bármikor megszűnt, hogy tehát a kettő egybeolvadt volna. 

Az elsőt eltörölte az 1848. évi XV. tczikk. Ezzel eltűnt 
hazai jogéletünkből az ősiség. De csakis ezen ismert, körülirta 
elhatárolt önálló jogi intézmény tűnt el ezzel. A másodikat 
mindekkoráig érintetlenül hagyta az újkori tételes törvény- 
hozás. Az egyházi holtkéz tehát- mindeddig érintetlenül fönáll. 
Hasonló a helyzet ahhoz, mint midőn valaki hosszú útra in- 
dulva, vándorútjának nagy részét egyedül tette meg, azután 
hozzácsatlakozik egy útitárs, a kivel sokáig és nagy területeken 

végig együtt halad mindaddig, míg czéljához érve, a hozzá sze- 
gődött útitársától végleg elmarad. Ezentúl ez utóbbi halad régi 
útitársa nélkül, a mint azelőtt az első járt-kelt ő nélküle. 
Az ősiség régi jogintézménye befejezte pályafutását; most a 
gyökeresen megváltozott egyházi, állami és társadalmi viszo- 
nyok között, az újkornak a régiektől teljesen különböző intéz- 
ményei, más hatalmi tényezői, más elvek, más fogalmak, más 
rendszer társaságában folytatja útját a négyszáz éves holtkézi 
törvény ! 

Miként helyezkedik el ezen idegen elemek között? Erre a 
felelet más körök föladatába tartozik. 

Második részét fejtegetésemnek az egyházi holtkéz intéz- 
ményének jogi természete képezi. 

Magánjogi vagy közjogi természetüek-e az egyházi holt-^ 
kézről rendelkező tőrvényeink 9 

Ezen megállapítás nem mellőzhető: mert hisz a jogszabá- 
lyok egész rendszere más, ha a tárgy az egyik, és más, ha az a 
másik osztály alá esik. De meg kell említenem, hogy épen e 
tekintetben mutatkoznak nálunk a legtöbb tévedések, s a kizá- 
rólag egyoldalú civilistikai, vagy kizárólag egyoldalú criminalis- 
tikai foglalkozás mely praktikusainkat teljesen leköti, e téren 
érezteti legsajnosabb következményeit. Igen gyakran kell észlel- 
nünk — és pedig bíróságainknál épen úgy, mint az országgyűlé- 
sen, — hogy a gyakorlati jog, a jogtudomány ezen legnevezete- 
sebb, legfontosabb és legszebb ága — a közjog, mely még a negy- 
venes években a magyar jogász legkiválóbb foglalkozását, tanul- 
mányainak, sőt gondolkozásának is legfőbb és legkedvesebb 
tárgyát képezte — most alig részesül figyelembe ; léte is alig 
ismertetik, sőt mint a per eldöntéséhez nem tartozó idegen 
tárgy — a szükkörü és rövidlátó praxis által tudatosan és szán- 
dékosan meUőztetik. 

Pedig a jog hermeneutikájának következő három — az 
egész polgárosult világban érvényesnek elismert szabálya : 

(ijus publicum derogat juri priváton 

ujus privatum siib tutela juris publici latét)) 

uJus publicum pactis privatorum mutari nequit^ 
ez is mutatja a közjognak az egész magánjog rendszere fölött 
uralkodó voltát, a feltétlen felsőbbséget, melylyel a jog ezen 
ága — a jogélet egész területén, minden más jog felett bir. Már 
ez is mutatja, hogy jogot helyesen alkalmazni, jogállamot — 
ennek eszméje helyes értelmében megalkotni és fentartani kép- 
telenség, ha a jog hivatott alkalmazóinak szemei előtt össze- 
mosódnak a jog két nagy spherájának határvonalai. 

Ezen értekezés elözö része eléggé kimutatta, hogy az 
•amortisatio nem vonatkozik magánosoknak magánosokkal való 
jogviszonyaira; itt nincs szójiLS quesitum-ról; a polgárnak polgár- 
társa ellen, avagy az állam, mint magánjogi alany ellen érvé- 
nyesithetö vagyonjogi igényről. Sőt ha magánjogi kérdés vegyül 
is az esetbe : ez mint másodrendű elenyészik a háttérben, és az 
-előtérben a közjogi kérdés követeli, minden magánjogi vegyi- 
tektől független érvényesítését. Az egyházi amortisatio — mint 
föntebb mondtuk — az állam hatósági intézkedése az ö hatal- 
mának és súlyának a közület érdekében való érvényesítésére és 
biztosítására az egyházzal szemben. Határkérdés az állam és az 
egyház között; tilalom az államhatalom mint ilyen, vagyis mint 
viláoji fenhatóság érdekében, az egyház netaláni túlterjeszke- 
dése 8 ebből a közületre vagyoni vagy hatalmi tekintetben há- 
rulható hátrányok ellen. Alanya : az állam, melynek a tiltó tör- 
vény jogi értékévé teszi világi dolgokban azon fölényt vagy 
előnyt, melyet az egyház fölött, ennek világi vonatkozásában 
elérni akar az által, hogy az egyház vagyoni helyzete ne emel- 
kedjék, vagy hogy az emelkedés lehetősége, mindenik egyes eset- 
ben az ország fejedelmének engedélyétől tétessék függővé. 

Az amortiosationalis törvény : része az egyház és az állam 
közötti viszonyt szabályozó rendszernek ; ez pedig kizárólag a 
közület összérdeke s nem az egyes polgár avagy több személy- 
nek egy jogi személy lyé képezett alakulata s ennek érdeke által 
határoztatik meg. De épen ezért ki is van véve ezen viszony, az 
«gyes polgárok, testületek, vagy egyesületek rendelkezésének 
jogköréből. E kérdésben az állam — és csakis az állam rendel- 
kezik ; ez az ö souverenitásának joga és államfenségének nyil- 
vánulása az egyház világi vonatkozásaira. Jtis Regis Hungáriáé 
ííirca sacra. 

Hogy az egyházi amortisatiot rendelő törvények nem 
magánjogiak, hanem a közjogba tartoznak : mindekkoráig senki 
sem vonta kétségbe, s ha e törvényeknek ezen minőségét mi- 
nálunk a legutóbbi időben nem ismerték fel, s e tévedés folytán 
nem vonták s nem is vonhatták le a helyes osztályozásból 
folyó resultatumokat : ez még nem tagadása a tárgy el- 
vitázhatlan természetének, hanem a közjoggal való foglal- 
kozástól való elszokottságának eredménye. Az hogy például 

N. N. püspök, a püspöksége javadalmához tartozó valamelyik 
jószágát jobban elhatárolandó, a szomszédnak a püspöki bir- 
tokba benyúló 10 — 20 földjét megveszi, ez magában véve igen 
jelentéktelen dolog, s első tekintetre csakis az eladó és a vevő 
közötti megállapodás és az ebből kifolyó jogviszony substratu- 
mának mutatkozik. Ámde végtelenül emelkedik az ügylet jelen- 
tősége, ha elvi vonatkozásában, mint az állam és az egyház 
közötti sarkalatos viszony kifolyása, s mint a hatalmak harmó- 
niája szempontjából vont határvonal átlépése vétetik tekintet 
alá. E szempontból tekintve, rögtön átalakul a dolog; a kis- 
szerű cselekvőség, az államban fennálló, s meghatározott vona- 
lak között tevékeny organikus hatalmaknak, az állam békéjét 
és jogrendét biztosító feltételei megzavarásának nagy fontossá- 
gát nyeri ; az ügy az államjog megsértésének szempontja 
alá kerül és a jognak egészen más rendszere jön annak megíté- 
lésénél alkalmazásba. 

A vita folyama alatt többször említtetett az elévülés ; több 
tagtársunk félbeszakítás folytán be nem következettnek mond- 
ván azt; míg másrészről mint a telekkönyvi bekebelezés folytán 
előállható — jogot megszüntető és jogot létrehozó következ- 
mény hozatott fel. No tisztelt teljesülés! Az államjogban nbics 
elévülés; az államjog, és annak bármely részenem évül el soha ! 
Az elévülés: magánjogi intézményt képez, melynek helye és 
hatálya van a magánjogban; de a közjog nem ismer elévülést , 
a jog ezen rendszerében a jogot megszüntető és viszont létre-- 
hozó ezen elem, nem fordul elő sehol, és nem ismertetik el sehol. 
Bluntschli felhoz ugyan közjogában egy esetet, a melyben a 
közjog — a forradalom által trónjától megfosztott legitim ural- 
kodónak joga a trónhoz — állítólag elévülés által megszűnik. 
De e tekintetben Bluntschli valamennyi újkori közjogi iró kö- 
zött egyedül áll ; és az eset is, a melyet felhoz : a fegyvereknek, 
és nem a jognak kérdése. 

Mi magyarok halhatatlan Deák Ferenczünk 1861-ik évi 
felirataiban, továbbá a törvényhatóságoknak, valamint az ország- 
gyűlésnek 1790-ik évi számtalan felirataiban, a legvilágosabban 
és leghatározottabban kifejezve találjuk azon különben is áta- 
lános, és kivétel nélküli tételt és jogszabályt, mely szerint az 
alkotmány, és az alkotmányjog elévülés által nem enyészik el. 

És itt vau helye annak, hogy néhány perczig foglalkozzam 
nagytudományú barátom Wawrik Béla ö méltóságának azon 
rectificálásával, mely szerint ö egyik igen tisztelt előzőjének 
állítását helyreigazítva azt mondta, hogy a kir. Curia nem 
consvetudo, hanem desvetudo által mondotta hatályt vesztett- 
nek az amortisationalis törvényt. Engedelmet kérek itt sem 
consvetudoról sem desvetudoról nem lehet szó. 

Az egyik rész azt mondja: az 1351. törvényben behozatott 
az ősiség és a holtkéz; az 1848: 15. tcz. eltörülte az ősiségét 
és e szerint a holtkézt is. Mi ez ? A törvények által különböző 
időben teremtett különböző jogállapotoknak egymással szembe ál- 
lítása. Az 1498:55. tcz. hatályban volt 1848-ig. Az egyik rész most 
azt mondja, hogy hatálya 1848-ban megszűnt. Az 1848. 15. tcz., 
tehát ellentétben van az 1498 : 55. tcz.-kel. Vagyis e két törvény 
közölt conflictus — collisio forog fenn. Nem az által vesz- 
tette tehát hatályát a holtkéz, mert hosszú időn át nem alkal- 
maztatott, s nem azáltal mert már az emberek emlékéből ki- 
esett egykori létezése : hanem az által, mert a mint az egyik rész 
állítja — egy későbbi törvény vele ellentétben áll. Ez nem 
desvetudo, hanem collisio legum. Két ellenkező viszonynak 
egymással szemben való állítása, ellenkező jogszabályok mellett. 

Collisioról lévén szó, helyén volt a kérdés felvetése : hogy 
áll-e azon sokszor ismételt tétel: (^cessante ratioae legis, cessat 
et lex ipsa». Igen helyesen mondta mélyen tisztelt barátom, 
hogy azt ma már nem fogadja el senki. A mily értelemben 
még némileg lehetne szó ezen maxima fentartásáról, az egészen 
más, mint azon értelem, a mely neki e szempontból tulaj- 
doníttatott. Hogy sokat ne mondjak, ezt magvasabban, tisz- 
tábban senkise fejezheti ki, mint Unger és annak idején 
Savigny, de én csupán Unger-nek erre vonatkozó állítását is- 
métlem : 

wDagegen ist ein Gesetz nicht schon dann und deshalb für 
aufgehoben anzusehen, wenn und weil die Beweggvünde hin- 
weggefallen sind, welche den Gesetzgeber zur Erlassung des 
Gesetzes bestimmt habén, und man annehmen zu müssen 
glaubt, dass der Gesetzgeber bei den veránderten Umstánden 
das fragliche Gesetz nicht gégében habén würde. So wie für 
(He Anwendung eines Gesetzes auf einzelne Fálle die Regei 

•cessante raíionc legis cesset lex epsan ofl imrichtig aufgefasst 
wird, so ist sie insbesondere in Beziehimg aiif die Existenz 
dnes Gesetzes ganz fálsch, «da dieses im Willen des Gesetz- 
gebers nicht im Beweggrund zu dicsem Willen, seine verbind- 
liche Krafl hatn Tehát hogyha állana is, hogy egy és ugyan- 
azon ratio hozta létre az amoríisationalis törvényt, és az ősisé- 
gét, még akkor se áll az, hogy az ősiség eltörlésével az amorti- 
satio is eltöröltetett volna. 

De nem lehet kikerülnöm a foglalkozást a Consvetudo-Yíil 
sem; mert hisz töbh részről hozatott fel az állítás, hogy 184& 
óta sokszor szereztek már az egyházférfíak az illető egyházaik 
részére ingatlan birtokokat, s a bíróságok sok esetben elrendel- 
vén azoknak az illető egyház részére való telekkönyvi bejegy- 
zését : az egyházak szabad birtokszerzési joga, hazánkban 
szokásjoggá — jus consvetudinar itim lett Az ÁUitás annál komo- 
lyabb, minthogy Werbőczy : Prolog 11 -ik czlmének 3. §-ában — 
egyenesen azt mondja : hogy a szokás megszünteti a vele ellen- 
tétes törvényt. Ámde elfeledik az illetők, hogy mindez a 10-ik 
czim 6. §-a szerint csupán a magánjogi törvényekre vonatkozik, 
és hogy azokra a jogokra vonatkozólag nem áll: «qu8e sünt 
reservata principi in signum supremse potestatiso. Mert ezekre 
vonatkozólag még Werbőczy tanítása szerint is — csak akkor 
lehet consvetudo-ról szó, ha azon idő, a melyben az ezzel ellen- 
kező törvény tényleg gyakorlatban volt, már az emlékezetből is 
kiveszett volna. Nem vitatom, hogy Werbőczynek a Prológus 
10., 11. és 12. czímeiben foglalt állításai : kötelező törvények-e 
avagy csupán tanítások, a milyenek a Hármaskönyv számtalan 
helyén előfordulnak, s melyeknek kötelező erőt soha senki sem 
tulajdonított és nem is tulajdoníthat ; azt is mellőzöm, hogy a^ 
1790: XII. t.czikknek vilá-gosan kijelentett rendelkezése szerint 
((Leges ferendi abrogandi et interpretandi potestas») egyedül az 
országgyűlésen egybegyűlt Karokat és Eendeket a király lyal 
együtt illeti, hogy tehát ezen legsarkalatosabb törvény határo- 
zott szavai szerint, a fennálló tőrvénynek ellenkező gyakorlat 
által hatályból kitétele — abrogatioja — positiv, alkotmány- 
jogi töri'ény által feltétlenül ki van zárva : csupán azt eme- 
lem ki, hogy maga Werbőczynek idézett tanítása szerint is — 
a jelen esetben, az 1498: 55, az 1715: 16. törvényczikke- 

ket eltöríö consvetudo nem jöhetett létre. Az utóbbi törvény- 
czikk 5. §-a ugyanis egyenesen a király felmentő engedélyétől 
teszi függővé az egyházi birtok-szerezhetést. Ezzel tehát egy 
kétségtelen királyi jog van nyilván és egyenesen megállapítva. 
Ezen királyi jogot nem törölte el sem törvény, sem ellenkező 
szokás. Ennek létezése nem ment ki az emberek emlékéből, 
ennek tudata mai napig élénken fennáll : ez tehát ma is érvé- 
nyes jog. De hisz 1848. évig nem is lehetett szó az emUtett 
királyi jog ellenében keletkező, ellenkező szokásról; 1861-ig 
pedig a magyar jog szünetelvén : a magyar jogból származó jog 
keletkezése vagy valamely jognak a magyar törvények hatályá- 
nál fogva bekövetkező megszűnése, elvileg és feltétlenül lehe- 
tetlen volt, ez tehát teljesen ki volt zárva. A hazai törvények 
helyreállításának idejétől pedig a mai napig, föltéve, hogy ez 
alatt az 1715: 16.t.czikkel ellentétes, megszakitlan és válto- 
zatlan gyakorlatot követtek is volna a bíróságok — a minthogy 
ennek épen ellenkezője áll — ez esetben sem jöhetett ezen idő 
alatt, a királyi jogot hatályból kihelyező szokásjog (helyesebben 
bírói joggyakorlat, a mi amattól lényegesen különbözik) létre ; 
mert ezen ido sokkal rövidebb, hogysem ennek lefolyása alatt 
egy fennálló királyi jog eltörölhető lehetne. Hiszen még egy- 
szerű birtokra vonatkozólag is a királyi birtoknak más személy 
álial, az idő leteltével való megszerzési jogához — az elbirtok- 
láshoz — tehát a királyi birtoklási jognak idő eltelte következ- 
tében való megszűnéséhez, az elbirtokló részén százesztendős 
zavartalan birtoklást követel az I. K. 78. czím 2. §-a. Hogy 
lehessen tehát feltenni, hogy ezzel szemben egy feltartott királyi 
jognak a törvény ellenére való megszüntetéséhez 30 évi ellen- 
kező gyakorlat elegendő lenne ! Ezen feltevés a törvények kö- 
zötti minden arányt, s a nlegis ration között minden észszerű- 
séget, minden logikai összefüggést felforgatna. Már pedig a 
consvetudo keletkezhetésének a római jogból Werbőczy által is át- 
vett első feltétele : ut sit rationalis ; vagyis : ne vincat rationem. 
De ezután kérdem: Ki van-e mutatva, hogy a birtokos 
egyháziak, az alkotmány helyreállta óta, ha birtokot szereztek 
az egyház részére: soha sem kérték és nem nyerték el a 
királyi jóváhagyást? Ki van-e tehát mutatva, hogy az 1715-ik 
évi 16. tcz., a nép, az érdekeltek, a biróság és a király tudata 

és akarata folytán ellenkező joggyakorlat által tényleg eltöröl- 
tetett? Mert mindaddig, míg ez nincs bebizonyítva, mindaddig 
mig csak egy eset is forog fenn, melyben a birtokszerzés az 
1715 : 16. tcz. alapján történt: törvényt eltörlő Consvetudo-ról 
beszélni sem lehet. 

De nem is áll az, hojgy a bíróságok e tekintetben egyező 
gyakorlatot követtek volna. Többen az ezen tárgyban e helyen 
is felszólalt tagtársaink közül felhozták a bekebelezést megta- 
gadó birói határozatokat; a törvénynyel ellenkező Consvetudo 
tehát nem is keletkezhetett. Nem egyik vagy másik bíróságnak, 
a törvény értelmezése körüli tévedése, avagy a régi törvényekben 
mindig nehezebbé váló jártasságának egy vagy több esetben 
mutatkozó hiánya törli el a törvényt és helyezi a törvény fölé 
és ennek helyébe a tudás hiányából származó praxist. A hibás 
magyarázatot, a téves alkalmazást, a nem-helyes praxist, helyre- 
igazítja az alapos tanulásból, az összefoglaló tudásból származó, 
a hivatott kiváló tehetségek által vezetett helyes megállapítás. 
Ezen jelenség nem ritkán fordul elő a legelörehaladottabb nem- 
zetek törvénykezésében is; nem ritkán látjuk akár a franczia, 
akár a német, akár az olasz legfelsőbb bíróságok jogi megállapí- 
tását megdöntetni, ugyanazon bíróság tagjaínak mélyebb, ala- 
posabb, messzebbre hatoló tudományából származó inductioja, 
a felsőbbségre jutó valódi tudósok, nagy tehetségű bírák jogo- 
sult túlsúlya által. 

A hiba, a tévedés, nem perennisalhatók ! Ezek soha és sehol 
sem állapítanak meg állandó jogot. A mi esetünkben tehát, a 
különben is ellentétes, és mindössze is alig néhány éves, cse- 
kély számú bírósági határozatok nem állapítanak meg állandó 
joggyakorlatot, annál kevésbé törvényt — törlő Consvetudo -t. 

De mindenekfölött kiemelkedik és jogi természetének 
elhatározó erejét érvényesíti az egyházi holtkéznek közjogi, 
alkotmányjogi valósága, mely valóság az egész kérdés fölött 
uralkodik, s melyet, mint az államhatalmak tényezőinek körét, 
azoknak egymáshoz való viszonyát, hatalmuk feltételeit és 
ennek helyes használata garantiáit szabályozó alkotást nem 
törölheti el, nem változtathatja át, nem gyöngítheti meg sem 
bírói ítélet, sem a szokásjoggá tévesen állított bírósági praxis. 
Nem pedig azért, mert a Consvetudo, ha az valódi lenne is: 

a követelt feltételek létezése esetében megszüntethetné ugyan 
a magánjogot, de soha sem a közjogot Ezt implicite kimondja 
maga a Prológus, mely mindenütt vagy Jus Cannonicum-ot 
emlit, melyről egyébiránt elismeri, hogy saját rendelkezései 
által szabályoztatik ; vagy pedig, mint a 3. §-ban a Civi- 
lis jogot «De jure veri civili Consuetudo est» ; illetőleg az 
5. §-ban: nDe jure autem Civili ad inducendam Consuetudi- 
nem sufficit Decennium^. De sehol sem említi — mint rendel- 
kezéseinek substratumdt — a Jus publicum-ot — a közjogot. 
Jeléül annak, hogy erre az idézett három czím rendelkezése nem 
terjed ki. 

De nem lehet állítani, hogy Werbőczy a jognak felosztását 
közjogra és magánjogra nem ismerte volna, és hogy a Prológus 
10., 11., 12. czimeiben a közjog megjelölése azért nem fordulna 
elő, mert a H. E. keletkezése idejében a jog ezen ágának meg- 
különböztetése nem lett volna ismeretes. E feltevést — ha 
ilyen léteznék — megczáfolja maga Werbőczy, s megczáfolja 
épenaíVo/ogfiiS legvilágosabb kijelentéseivel. Mindjárt a 2. czím 
3. §-sát ezen megkülönböztetéssel kezdi : 

fi Jus itaque duplex est Quoddam enim est Jus publiacm, 
quoddam verő privatum, Publicum est : quod prindpaliter ad 
Impérium et Régimen Regnorum, publicamque utilitatem 
spectat». Tehát maga Werbőczy, s mindjárt törvénykönyve ele- 
jén megteszi a különböztetést a jog két nagy spherája között, 
és első helyre teszi a közjogot, a melyet tüzetesen ismer és a 
melyet egyúttal definiál is. Ebből egyenesen következik, hogy 
mindazon esetekben a melyekben a Tripartitumon végig, a 
rendelkezés csupán a Jus-Civile-ről szól : ott a határozat vagy 
szabály a jognak csupán ezen ágára, a Civilis jogra szorít- 
kozik, és nem terjed ki a Jus publicum-rB,, a melyet azon ren- 
delkezés nem említ, a melyet tehát megállapításai körén kívül 
esőnek nyilvánít. 

íme az újabb és döntő bizonyíték arra, hogy az egyházi 
holtkézről szóló törvények, melyek Werbőczy szerint is közjo- 
gnak — «in sacris ac in sacerdotibus et in magistratibus con- 
sistit» — érintetlenül fennállanak ; azokat sem elévülés, sem 
ellenkező szokásjog nem törölte el és el sem törölhette. 

Feladatom végéhez érek. 

Harmadik és utolsó kérdésem a telekkönyvre vonatkozik. 

Oly független része-e a telekkönyvi rendelet a jogrendsze- 
rének, hogy arra semmiféle közjogi, vagy magánjogi törvény- 
nem hat, intézkedéseire befolyást nem gyakorol? 

Tisztelt teljes ülés ! Én ily jogintézményt egyátalán nem 
ismerek. Még az alkotmányjog egyes tételei és rendelkezései is,, 
több esetben az élet más spherájába tartozó követelmények 
befolyása alatt állnak. A telekkönyvi rendelet pedig, mint ter- 
mészeténél fogva secundarius intézmény, alkalmazásának felté- 
telei, határai, rendelkezései módosulásának vagy kizárásának 
tekintetében, sok esetben a jogélet másik disciplinájának van 
alá vetve. A telekkönyvi rendeletre ép ugy áll, mint a magán- 
jog egész területére azon universalis szabály : 

«Jus publicum derogat juri privato». 

A telekkönyvi rendelet nem adhat jogi létet és hatályt oly 
ténynek, melynek létrejöhetését, jogi existentiájának lehetősé- 
gét a közjog tiltja. Nincs magánjog : a közjog ellen ; a hol a 
közjog rendelkezik, ott a telekkön5rvi rendelet hatálya megszűnt. 

Már pedig az 1498 : 65. törvény czikk az egyházak részére 
való birtokszerzésröl szóló szerződésekről és okiratokról azt 
mondja: 

«tales contractns, atque huiusmodi obligamina nullius 
sint roboris et firmitatisr^ , azaz, hogy azok semmisek és érvény- 
telenek. 

Ez mai nap is élö törvény, még pedig közjogi érvé- 
nyes jogszabály. Ezen törvény szabályozza a telekkönyvi ren- 
deletet is, és föltételt, a bekeblezés végett a telekkönyvi ható- 
sághoz benyújtott okirat jogi létezésének — tehát egyátalán 
jogot és kötelezettséget létrehozó okirattá elfogadhatásának 
föltételét állapítja meg. mely a telekkönyvi hatóság által nem 

mellőzhető. Az ily okirat — mondja a törvény — nem okirat, 
hanem semmis és hatálytalan írás. A mi semmis, annak 
nem lehet hatálya, azt semmisnek köteles tekinteni mindenik 
hatóság, mindenik biróság ; annak értéket, jogi existentiát egy 
pillanatra sem adhat a biró. 

Épen igy áll a dolog, vagy még inkább erősbödik e követ- 
keztetés az 1715 : 16. tcz. szempontjából. Ezen törvény kivéte- 
lesen hatályt tulajdonít a kérdéses szerződéseknek az esetben, 
ha azok királyi engedélylyel elláttatnak. A feltétel tehát, a 
melyhez ily esetben a szerződés, az okirat jogi léte kötve van : 
a királyi engedély. Ha tehát az egyház, vagy püspökség, pré- 
postság, avagy szerzet részére, olyan irat alapján kéretik a tulaj- 
donjog bekeblezése, mely ily királyi dispensatioval nincs 
ellátva : ez nem lévén okirat a törvény értelmében, arra — 
mint a törvény által követelt feltételeknek meg nem felelő sem- 
mis tárgyra — a telekkönyvi hatóság a tulajdonjogi bekebele- 
zést a törvény értelmében nem rendelheti el ; mert az elrende- 
lés esetében jogi létet adna oly tárgynak, a melyet jogi lét nél- 
külinek, értéktelennek, semmisnek mondott ki az alkotmányjogi 
törvény. 

Tisztelt tagtársaink közül többen, s maga az előadó úr 
is, nagy tanulmányú előadásában tüzetesebben foglalkozott a 
telekkönyvi rendelet 69-ik §-ával, annak tartalmát akként ma- 
gyarázva, hogy azon szakasz speciálisan megjelölt esetei közé 
beférjen az egyházi birtokszerzés bekebelezésének tilalma is. 
Én azt hiszem, hogy e czél a szavak interpretatiójának semmi- 
féle művészetével nem érhető el. A mit e szakasz tartalmaz, az 
esetek, a melyek, mint a bekebelezés és előjegyzés megtagadá- 
sának esetei, ebben egyenként és külön megjelöltetnek : mindez 
magánjogi, és hátterét a magánjog rendelkezései képezik, me- 
lyek szerint ily esetekben érvényes jogügylet nem jöhet létre. 
És minthogy érvénytelen jogügyletnek nem lehet jogi hatálya: 
tehát, csupán ezen szabálynak további corroUariumát mondja ki 
a rendelet 69. §-a, midőn az ily okiratok bekebelezését megtiltja. 
Ámde a mi esetünkről itt nincs szó ; a mi tárgyunk nem fordul 
elő a magánjogban, az egyházi amortisatio nem lévén magán- 
jogi alakítás, magánjogi fogalom, az erre vonatkozó rendelkezé- 
sek nem is tartoznak a magánjog feladatainak körébe. Az erre 

vonatkozó rendelkezések nem a magánjog foglalatján belüli 
hanem a magánjog fölött keresendők; uralkodnak azok a 
magánjog egész területe fölött s követelik elismertetésüket és 
hatályukat nem a magánjog alapján, haíiem a magánjognál 
erősebb, fensőbb rendeltetésű valójuknál — az alkotmányjog 
legmagasabb, intézményes voltánál fogva. 

Ezen szembeállításból, egyenesen és egyszerűen következik 
az amortisationalis törvényekbe ütköző okirat telekkönyvi be- 
jegyzésének lehetetlensége a nélkül, hogy a telekkönyvi rende- 
let 69. §-ának szószerinti szövege, erőszakos vagy elmés inter- 
pretatío csavarába szoríttatnék. Ha nem alkalmas a bekebele- 
zésre valamely okirat azért, mert magánjogilag semmis : ugyan 
hogy lehetne állítani, hogy bekebelezhető oly okirat, melyről a 
magánjognál erősebb és fensőbb jog — a közjog mondja, hogy 
inuUius roboris et firmitati8»> — azaz, hogy semmis ! Ha nem 
szabad bekebelezést elrendelni oly okirat alapján, melynek 
érvényéhez a bíróság vagy a közigazgatási hatóság jóváha- 
gyása szükséges, és e jóváhagyás nincs bizonyítva: hogyan 
lehetne azt elrendelni oly okirat alapján, melynek érvényéhez 
az alkotmányjog a király Felségének jóváhagyását követeli és 
ezen jóváhagyás nem következett be, a melytől — a mi a fel- 
tett eset szempontjából nem tenne különbséget — a királyi 
jóváhagyás egyenesen megtagadtatott! Minthogy ez képzelhe- 
tetlen; s minthogy ez által a harmónia a törvények rend- 
szerében felbontatnék, s az államélet egész vonalán zavar és 
bizonytalanság forrongana : azért bír rendkívüli sulylyal a tör- 
vényeknek egymáshoz való viszonyát tartalmazó, fenn kiemelt 
három hermeneutikai jogszabály, s azért követel elismerést a 
jelen esetben a következő tétel : 

« Jus privatum sub tutela juris publici latét ». 

A mit a közjog rendelt: az érvénynyel és hatálylyal van 
elrendelve a jogrendszer egész területére, az már érvényes jog 
önmagában és önmaga által; ehhez a polgári jog, vagy az en- 
nek speciális sanctióját tartalmazó telekkönyvi rendelet külön 
sanctiója nem szükséges. Nem azért tagadandó meg tehát a 
kérdéses esetekben a bekebelezés, mert a megtagadást maga 
után vonó ezen eset bennfoglaltatnék a telekkönyvi rendelet 
69. §-ának esetei között, hanem azért, mert nem lévén királyi 

jóváhagyás, a közjognál fogva nem jöhetett létre ügylet, nem 
jöhetett létre érvényes okirat ! 

Egyébiránt ugyanezt mondotta ki a mi legfelsőbb birósá^ 
gunk is 1870 febr. 23-án 2579. sz. a., mely Ítéletet Káplány 
Géza kir. táblabíró ur, a Telekkönyvről írt értékes munkájában 
ekként találjuk reprodukálva: 

« Egyházak és egyházi személyek a hatályban még min- 
dig fennálló régibb hazai törvények, különösen az 1647 : 17. és 
1715 : 16. tcz.4. és 5. §§. szerint, világi ingatlan javak szerzésére 
csak fejedelmi jóváhagyás mellett lévén jogosítva, ezek oly 
hagyományokat, melyek ingatlan javakat tárgyaznak, az azok 
elfogadását megengedő fejedelmi jóváhagyás nélkül per utján 
sem követelhetnek ». 

Káplány Géza ezek alapján — az ily okiratok — mint 
anyagi törvényeinkbe ütköző, tartalmuknál fogva jogérvényte- 
len íratok bekebelezését vagy előjegyzését megengedhetlennek 
mondja. 

De felhozatik, hogy a bekebelezésnek megtagadása ellen- 
kezik a ^nyilvánosság élvéveh. Nem képzelhetem el, hogy 
miért lehessen összhangzásban a nyilvánosság elvével, és 
legyen helyesen megtagadható a bekebelezés, ha a szolgabíró 
vagy járásbiró, esetleg az árvaszék jóváhagyásától feltételezett 
ügyletről kötött okirat nincs ellátva az illető közeg jóváhagyásá- 
val? és miért legyen ellentétben a nyilvánosság elvével, és 
legyen megsértve a telekkönyvi bekebelezés megtagadása által 
a publicitás elve, ha az alkotmányjog teszi függővé valamely ügy- 
let létrejöhetését, a királyi Felség jóváhagyásától és Ö Felségé- 
nek ezen jóváhagyása hiányzik, vagy megtagadtatott? Hol itt a 
ratío? hol a logikai kapocs? A tétel tehát nem áll és logikailag 
nem tartható fenn. 

Egyébiránt az a Publicitás elve — melyet én is magasra 
helyezek — végre is egy tudományos megjelölés, és annyit 
jelent, a mennyit a törvények és a fennálló jog alapján az 
azzal kifejezett fogalom átfoglal. Nem jelentheti tehát ezen 
elv azt, hogy a telekkönyvi rendelet önmagában befejezett, ab- 
solut egész, mely közjogtól és magánjogtól, az anyagitól úgy, 
mint az alaktól függetlenül, kizárólag saját intézkedései által 
irányoztatik. Ezt maga Eocner sem állítja, a Publicitás princi- 

piumának ezen legmesszebb menő és leghivatottabb képvise- 
lője. Ezen iró is azt mondja Dos PubUcitdtsprincip czimű mun- 
kája 62. lapján. 

«Die publica fides des Hypothekenbuchs kann nur Der 
für sich anrufen, der im Vertrauen auf dasselbe gehandelt hat. 
Ali. B. G. B. §§. 468, 527, 1443, 1500. Wer alsó zu der Zeit als 
ein formell korrekter, materiell aber ungerechtfertigter Tabu- 
larakt zu seinen Gunsten ein bücherliches RechtsverháUniss 
schuf, im Beumsstsein des materiellen Sachverhaltes sich befand, 
den schützt kein Formalakt». 

No's, uraim, a tudatos törvényellenességet Exner szerint 
sem védi a telekkönyvi intézmény; nem védi azt semmiféle 
jogelv, semmiféle törvény : a Publicitás jogelve sem. Ezen elv 
sem alakítható át a jogrendben azon rendbontó elemmé, mely- 
nek hivatása lenne : joggá változtatni, avagy jogi érvényre 
emelni a jogtalant. A ki tehát az egyház számára — a ma fenn- 
álló törvények uralma alatt — királyi jóváhagyás nélkül birto- 
kot szerez: az tudva jogellenest cselekszik. Azt nem védi e 
cselekményére vonatkozólag sem anyagi jog, sem más jogsza- 
bály, sem a segítségül hívott Publicitás elve ! 

Még egy utolsó ellenvetésre kell válaszolnom. Azt hallot- 
tam, hogy valamely ujonan szerzett birtoknak az egyház részére 
való telekkönyvi bekebelezése már annál fogva sem tagadható 
meg: mert nincs közeg a mely ez ellen felléphetne. 

En, tisztelt uraim, sok jogi munkából úgy tanultam és a 
jogászat kimagasló nagysága Winscheid is azt tanítja: (^hogy a 
jog nem szűnik meg jog lenni az által, ha érvényesítése bizo- 
nyos időbeli és mostoha viszonyok között hajótörést szenvedd. 
A jog, uraim, jog marad önnön erejénél fogva, ethikai hatalom, 
az életet irányzó szabály, mely kötelező voltát önnön magában 
s minden külső elem hozzájárulása nélkül bírja. A jogtalanságot 
nem változtatja joggá sem a brutális hatalom, sem a — habár 
legvonzóbban a legfinomabban fellépő hypocrisís ! Nem lehet 
hamisan játszani és egyúttal becsületesen nyerni. A jog minden 
külső garantia nélkül is államfentartó erkölcsi erő, fensőbb 
igazság, azaz jog ! Hisz Binding : Die Normen stb. czimű mun- 
kája I. kötetében egy egész tömegét hozza fel a sanctio nélküli 
törvényeknek, melyek jogot alkottak a nélkül, hogy megsérté- 

t3Ük esetére lett volna törvényes intézkedés. És mai nap is szá- 
mos törvényünk van, különösen a közjogban, melyeknek biz- 
tosítására nincs rendelve sem sanctio, sem biró, sem gens 
d*arm ! 

De nem is áll az, hogy intézményeink rendszerében ne 
lenne meg a közeg, mely az amortisationalis törvények megsér- 
tése esetében a megsértett államhatalmat képviselné a biróság 
^lött, és a közjog által biztosított jogállapotnak helyreállítását 
szorgalmazná. Hisz az államhatalom legfőbb közigazgatási 
functioja a kormányra van bizva ; a királyt, illetőleg az áDa- 
mot, az egyház körül illető jogok gyakorlatára vonatkozó cse- 
lekvési kör: az alkotmány — nevezetesen az 1848: IIL tczikk 
tatárai között — a vallásügyi minisztert illeti. Ennek felügyelete 
és felelőssége alá vannak helyezve az állam kezelése alatt levő 
kath. egyházi alapok. Ez köteles felügyelni az egyes egyházak 
TÜági javadalmainak fentartására és kezelésére is. E miniszter- 
nek van közege, mely őt a bíróságnál képviseli : ezen közeg a 
fiscus! Az ellenvetés tehát, ha tartalma igazolt isienne: ez 
esetben sem gyöngíthetné a jogot; de a mint láttuk és tudjuk, 
az ellenvetés téves, mert közeg hiányában nem szenved a kérdé- 
ses állami jog ! 

Tisztelt teljes ülés ! Bevégeztem. 

Feladatom volt, világosságot keresni azon kérdésre : 

Hatályban vannak-e hazánkban az egyházi holtkézről 
szóló törvények 9 

E feladat tisztán jogi és kizárólag az élő jog alapján volt 
megoldandó. 

Azt hiszem, hogy e törvények érintetlen voltát és hatályát 
fiikerült kimutatnom. 

Szabadjon ezek után, a mondottakhoz még csupán e két 
jszót fűznöm : 

•Lex imperata. 

(Zajos, hosszantartó éljenzés és taps.) 



47 



\ ^vsww Jogászegylí'í ühins/íihálvai. 

I, 'ászegylei Gx^lja *t jo^tuüomauv umvulüHtí ♦. 

a haza. e. 

S- -t. 

i. :,. ^...tr^j.1. vir i. ..11? Hzol^Alnak kfilönösen: 
L eltiadásolí és vitatkozáyük : 

• ' ■ ' '..m. ítz 1' ■ /■ . ' 

l.M/ji-, 1. aiíltaitniL • 

ó, pályadíiali Idtüztnm^ tíulüiiiaTiyoí^ vh a/, i^zHat^ügyi tar- 
i.vTióy^ Jiöróbe vágó muíií'^^1"^"l^rit; 

V, évkönyv t>^ \ái> löny kiatlíÍMí 

&• jngtiúlúiiiííai <\ü vsíllalat li' . 

■ ;.n,»j|tk, 

1. ^^, A í^Hiiilts. nlrtpitió és levelező tagok a jogi SKakembfírtík kÖKÜi 
ztiitiiak baxmülyik tagnak mdökolá« tiélkiili iti*iit- 

\:ni\n.i\t^ vini FM Hutt. Ütkos híjíavaTiaö utján. 



mánvBvnk 



kü' 



I játnak, u kik a jo^tuilinTiABy, 
uii;iiít;tUiH, vagy ax ű^let érd^ítei körül 

c viiki87.tása R. kt u aíí ignv 

...... ., ,L.ü, vita nelliíil, tis.i... ,.Lva?:iLH vií,-,,. l . . 

reiideí*. ftlüpitö, lúvctlesiö és tÍN7.ti?lutI»eli tfi^^okftt egyenlő 

1 '/ntit-fl tn^k f'ví íH^ná^'i díja T* írt ; a léVidezö tagiíké 3 frt. 
A korra ^00 frt Hlapifcyénví tokét a)rt.ti 

k í.Mg8áfíi dijat ti*-m fi5íi'ti*i4\ 

iSZt' 

A kö.íüTillí^H hat VáIiL:-;-/Jinfurví tiiL' alláj.i.t betoltotkllilí liiiLT^ Imilii. 

lís^aiif'V tííylet üö&: 



^i^ iduulUuii kivui mu^ 14^^^ i|^;u:gato- 



I 



t 






UK 5. A: [ kifelé az eltiolt 

! ':. <. A 

in. t. A 

^ ■ 



l4< í . 



I la a'rf ^í -0 íi Lííflril'/iliíuL In Tiim/tl- 









5i^ 



6*.- -.1; 

7. a .. .. ...^ ,,.,..;^tá8ü; 

8* az filapj^y^jibíílyok módoöitéíía; 



15. §. A rt'iHlníí' í-:' 
JIa»i 







Hiin üí 






1''k nr, <'\ 


1!i 


ÜMl^ 


■n .-vtM. 


k: 


az 1 


lílnök refuJ 



^ í 



, - V. ,w; alniTí^KííJíálvok intMlositása, az egylt^t r-i -^^ i 
vtí^^on hüVuíóriiiUVHíi iránt, vi^fúi oly kÜKgyülef; bo 
< " ' fele jelen van ; }iatár07,at hozataiitiiuz ;; j«;ieí 

I M i I arui ad fcul tliséííi" k i\ án tíi.tik* 

Ha vLz alapszabályok mculoöitfea, az egylet fíli- 
vagyon li o vítfordi tá«a c^ol J áli u\ ossz ^úi i v o íí k ii?igyi i1 '^ - ■ 
jelennek mtg liatároKiitkópes s^fiámban, ujabb 1^ 
mely tekintet nélkül a jelenlevők nzámara, kétbariiiaa aüüitiHL"- 
batároz. 

Eííttn közgyűlés feltotlen határossaikepesscga a meglii^ 
ívíf.H-.n.i;;, 



A Jelnn rtly.oi a 124. száiuot kapta* A ktivt^lkescő ra^etel 
»aJtQ Alatt vmiiiiik. 



V I.^h^ 



-an iiitíl lékel ve ,, 
tartalomuiiita(oJíi4 



"v 







T 




I 



